text:
“Mu myaka isaga 30 ishize nibwo abanyamakuru ba Radiyo Rwanda badusura. Byatubereye inzitizi kubera ko iyo dufite ibitekerezo, ibyifuzo cyangwa hari ibyo twifuza ko byanozwa mu miyoborere nabyo tubura abanyamakuru babitugereze ku nzego zo hejuru.”
Ibi ni ibyavuzwe na bamwe mu basheshe akanguhe batuye mu Tugari dutandukanye two Murenge wa Muzo, tariki ya 31 Ukwakira 2016, ubwo basurwaga n’abanyamakuru bibumbiye mu muryango uharanira amahoro, ‘Paxpress’.
Nyuzwenayo Marc w’imyaka 75 yagize ati “Mu myaka yashize nibwo twabonye abanyamakuru ba Radio Rwanda ino aha. Kuhagera ni ibintu bigoranye, umuhanda uhari ni mubi wagiye wangizwa n’inkangu nta n’imodoka zitwara abagenzi zihaba.”
Abatuye muri aka gace bavuga ko bumva Radio Rwanda na Radio y’abaturage yo mu Karere ka Musanze, ibinyamakuru byandika ndetse n’ibikorera kuri murandasi(internet) kuri bo ni nk’inzozi.
Umunyamabanga Nshingwabikorwa w’uyu Murenge, Evergiste Gasasa yatangaje ko mu minsi ya vuba iki kibazo gishobora gukemuka.
Yagize ati “Mu minsi ya vuba ino aha hazaba hageze iminara ya RBA, izatuma abaturage babasha kumva amaradiyo atandukanye yo mu gihugu kandi bizanadufasha kuko bizanasubiza ikibazo cy’umuyoboro wa telefone gikunze kwigaragaza.”
Uretse abakiri bato, bamwe mu bakuze iyo ubabajije izina ry’umuyobozi w’Akarere ka Gakenke barajijinganya, cyangwa se bakagusubiza izina rimwe, umuyobozi w’Intara y’Amajyaruguru na we abamuzi ni mbarwa, umuyobozi badashidikanya amazina ye ni Perezida wa Repubulika.
Ni agace kari inyuma mu iterambere
Umurenge wa Muzo, utuwe n’abaturage 21.500 abagera kuri 0,5% ni bo bafite umuriro ukomoka ku mirasire y’izuba. Abaturage bakoresha amazi atari meza, ibi ngo bigaterwa n’imiterere y’aka gace k’imisozi ihanamye ituma kubagezaho amazi meza bigorana nk’uko ubuyobozi bubivuga.
Ibikorwaremezo nk’imihanda, ni kimwe mu bibazo bituma aka gace kaba mu bwigunge, nta modoka zitwara abagenzi wahabona, abaturage bakora urugendo rw’ibirometero bisaga 20 n’amaguru bajya ku isoko riri ahitwa mu Gakenke.
Nta shuri ry’ubumenyingiro (TVET) riba muri uyu murenge, ibi bikagira ingaruka ku rubyiruko ruvuga ko rwugarijwe n’ubujiji ndetse n’ubukene.
Kuradusenge Aimable, umwe mu rubyiruko wagize ati « Tujya twumva ngo urubyiruko rwo mu bindi bice rwiga imyuga, ariko ino aha ntiwabona aho wiga. Iyo urangije amashuri abanza ntutsindire kujya mu yisumbuye ubwo nyine isuka irakubona. Abenshi usanga twugarijwe n’ubujiji ndetse n’ubukene. »
Gahunda yo kuboneza urubyaro muri uyu murenge iri ku kigero cya 51%, gahunda y’ubwisungane mu kwivuza bari kuri 83%.
Muzo ni umwe mu mirenge irimo gahunda ya VUP mu rwego rwo gufasha abaturage kwikura mu bukene.


c: text/html

text:
sam.
25
juin
2011
Isomo ryo mu gitabo cy’Intangiriro (Intg 18,16-33)
Abrahamu amaze kubazimanira, 16ba bagabo barahaguruka berekeza amaso kuri Sodoma ; Abrahamu ajyana na bo abaherekeje. 17Uhoraho aravuga ati « Ese nahisha Abrahamu icyo ngiye gukora? 18Kandi Abrahamu azaba umuryango munini unakomeye, maze amahanga yose y’isi akazamuherwamo umugisha. 19Koko rero naramutoye kugira ngo azatoze abana be n’abo mu nzu ye kuzakomeza inzira y’Uhoraho, bakurikiza ubutabera n’ubutungane, amaze gusaza ; bityo Uhoraho azabone kurangiriza Abrahamu icyo yamusezeranyije. » 20Hanyurna Uhoraho ati «Induru iterwa na Sodoma na Gomora imaze kuba ndende, n’icyaha cyabo kirakabije ! 21Ngiye kumanuka ndebe niba iby’induru yangezeho ari ko babigenjeje koko. Niba atari byo kandi na byo mbimenye. »
22Ba bagabo bagenda berekeje i Sodoma, Abrahamu we akomeza guhagarara imbere y’Uhoraho. 23Abrahamu aramwegera ati « Koko ugiye kwica intungane hamwe n’umunyabyaha ? 24Hari n’aho wenda haboneka abantu mirongo itanu b’intungane mu mugi ! Ubwo se koko warimbura uriya mugi ? Ntiwababarira hariya hantu ugiriye izo ntungane mirongo itanu ? 25Uramenye ntukabigenze utyo ngo wice umunyabyaha hamwe n’intungane ; intungane zaba zipfuye urw’abagome. Ntibikabeho ! Ucira imanza isi yose ntakarenganye ! » 26Uhoraho ati « Ninsanga muri Sodoma hari intungane mirongo itanu, nzahagirira imbabazi, nzahasonera kubera izo ntungane mirongo itanu.»
27Abrahamu ati «Jye mukungugu, jyewe w’ivu, nongeye kuvugisha Databuja. 28Za ntungane mirongo itanu nihaburamo eshanu, bizatuma usenya uriya mugi wose ?» Uhoraho ati «Nimpasanga intungane mirongo ine n’eshanu, sinzahasenya.» 29Abrahamu ati “Ahari wenda haboneka murongo ine.” Uhoraho ati « Sinzawusenya, ngiriye abo mirongo ine. » 30Abrahamu ati “Databuja ntarakare, nongeye kubaza : ahari wenda haboneka mirongo itatu.” Uhoraho ati “Sinawusenya ninywusangamo mirongo itatu.” 31Abrahamu ati «Nongeye kwiyemeza kubaza Databuja : ahari wenda haboneka makumyabiri ?» Uhoraho ati “Sinzahasenya nihaboneka makumyabiri.” 32Abrahamu ati «Databuja ntarakare, reka noneho mvuge ubwa nyuma : ahari wenda haboneka icumi gusa.» Uhoraho ati «Sinzahasenya, ngiriye abo icumi.» 33Uhoraho ngo arangize kuvugana na Abrahamu, aragenda, maze Abrahamu asubira iwe.
ZABURI (Zab 103 (102),1-2,3-4,8-9, 10-11)
Inyik/ Singizwa Nyagasani, Mana igira impuhwe n’ibambe !
Mutima wanjye, singiza Uhoraho,
n’icyo ndi cyo cyose gisingize izina rye ritagatifu!
Mutima wanjye, singiza Uhoraho,
kandi ntiwibagirwe na kimwe mu byo yaguhaye !
We ubabarira ibicumuro byawe byose,
akakuvura indwara zawe zose ;
we warura ubugingo bwawe mu mva,
akagutamiriza ubutoneshwe n’impuhwe.
Uhoraho ni umunyambazi n’umunyampuhwe,
atinda kurakara kandi akagira ibambe.
Ntatongana ngo bishyire kera,
ntarwara inzika ubuziraherezo.
Ntaduhana bihwanye n’ibicumuro byacu,
ntatwihimura akurikije amafuti yacu.
Uko ijuru ryisumbuye kure hejuru y’isi,
ni ko impuhwe ze zisagiranira abamutinya.
IBANGONDIRIMBO RIBANZIRIZA IVANJILI (Zab 95 (94), 8)
Alleluya Alleluya.
Uyu munsi ntitugundirize umutima wacu,
ahubwo dutege amatwi ijwi ry’Uhoraho.
Alleluya.
IVANJILI
+ Matayo (Mt 8, 18-22)
Muri icyo gihe, 18Yezu abonye ko ashagawe n’abantu benshi, ategeka ko bafata ku nkombe yo hakurya. 19Umwigishamategeko aramwegera ati « Mwigisha, nzagukurikira aho uzajya hose.» 20Yezu aramusubiza ati « lmihari igira amasenga, n’inyoni zo mu kirere zikagira ibyari ; naho Umwana w’umuntu we ntagira aho yegeka umutwe.» 21Undi wo mu bigishwa aramubwira ati «Nyagasani, reka mbanze njye guhamba data. 22Yezu aramuzubiza ati «Nkurikira, ureke abapfu bahambe abapfu babo.»

robotstxt: allowed

filter: keep


text:
Mar 06, 2014 Gideon Mupende Amakorali 0
Korali IRIBA ikorera umurimo w’Imana mu itorero rya ADEPR Taba Parish mu Karere ka Huye , haburaga iminsi micye ngo igitaramo cyayo kigere cyo kumurika Album DVD yitwa Nzabana nawe mu gitaramo cyari giteganijwe kuba taliki 16 Werurwe 2014 kikabera I Huye.
Amakuru agera kuri ISANGE.com ni uko icyo gitaramo kitakibaye kur’uwo munsi kikaba cyasubukuriwe ku wundi munsi tutaramenya. Twagerageje kumenya impamvu itumye icyi gitaramo gisubikwa,Neema Marie Jeanne umwe mu baririmbyi b’IRIBA akaba anashinzwe gutoza amajwi,yagize byinshi adutangariza.
Neema yavuze ko igitaramo bagisubitse kubera imyiteguro yacyo itaranozwa. Neema ati “Ni ibintu byinshi cyane bitumye concert isubikwa,ni mu rwego rwo kunoza imyiteguro kuko hazaba harimo ibikorwa byinshi kandi bitandukanye! Rero turimo kwisegura ku nshuti n’abanyarwanda muri rusange kandi dukomeza kubasaba inkunga y’amasengesho.”
N’ubwo ubuyobozi bw’IRIBA butangaza ko busubitse igitaramo kubera gushaka kunoza imyiteguro,amakuru y’andi dufite avuga ko uwabakoreye indirimbo z’amashusho ashobora kuba yarabahangitse ntazikore neza bityo bagahitamo ko zisubirwamo.
Tumubajije niba baremeje umunsi icyo gitaramo cyasubukuriweho, Neema yadutangarije ko bizagenwa n’inama rusange ya Chorale. Neema ati “Gideon Italiki y’indi tuzayimenyesha abakristo n’abanyarwanda bidatinze”
Kanda hano hepfo urebe indirimbo ya Korali IRIBA
DORE AMATEKA YA KORALI IRIBA IZWI MU NDIRIMBO NTAKIBASHA
Chorale IRIBA yatangiye yitwa Butare Ville choir ishingwa mu w’1995 nyuma ya Genoside yakorewe abatutsi muri Mata 1994, kugeza ubu ikaba igizwe n’abaririmbyi 120 mu gihe yatangijwe n’abaririmbyi 18 gusa.
Nyuma gato ya genoside yakorewe abatutsi yo mu w’1994, abari bakristo bo mu yindi midugudu y’itorero rya ADEPR aba mu mujyi wa Huye bagize igitekerezo cyo kujya basengana kugirango bakomeze babeho mu buryo bw’ubugingo.
Byatangiriye ari ahantu hasengerwa hari ibihuru, basengera mu ihema. Maze abari bagize iri tsinda bagira igitekerezo cyo gutangira korari izajya abafasha kuvuga ubutumwa muri aka agace kari gatuwe n’abantu basa nk’abishoboye bagombaga kuvamo abakizwa bakamenya Imana nkuko intego yabo yari iyo kumenyesha Abantu ko ubuntu bw’Imana buzanira bose agakiza muri Yesu Kristo Bwabonetse mu rwego rwo kubahindurira kubukiranutsi.
Ku itariki ya 15 Gashyantare 1995 nibwo bahuriye munzu y’umwe muribo basenganaga bagera kuri 18 ubwo korali iba ikoze imyitozo yayo ya mbere, harimo abagabo n’abagore ndetse n’urubyiruko rwari rwiyemeje gukorera Imana mu bihe byari bigoye byo gusana Imitima y’abanyarwanda nyuma no gukomeretswa na Genoside yakorewe abatutsi mur Mata 1994.
BAMWE MU BABONEYE IZUBA KORALI IRIBA MUBONA NONE NI ABA BAKURIKIRA:
GAHUNDA ZA KORALI UKO ZABAGA ZITEYE:
Habagaho gahunda yo kwitoza igikunze kwitwa repetition mu mvugo z’iki gihe, iyi rero yabaga buri wa gatatu w’icyumweru.
INDIRIMBO ZA KORALI
Mu ndirimbo bize ku nshuro ya mbere nyinshi zigakundwa n’abumvaga ubutumwa bwaturukaga muri Chorale yabanje kwitwa Butare Ville harimo iyitwa “Nubwo urugendo ruturuhije! ”ikaba yarifite ubutumwa bukomeza abakristo mu nzira ijya mu ijuru.
Kugeza ubu Korali IRIBA ifite imizingo 3 y’amajwi n’imwe y’amashusho:
BAMWE MU BAYOBOZI BAYOBOYE KORALI IRIBA
Abaperezida:
1. Theophile KARANGWA (1995-1997)
2.Fidele BIZERAMWABO (1997-1999)
3.Theophile KARANGWA (1999-2001)
4.Joel MUZIGURA (2001-2003)
5.Viateur MUTAGANZWA (2003-2005)
6.Theophile KARANGWA (2005-2007)
7.Stanysilas NDAGIJIMANA (2007-2009)
8.Joel MUZIGURA (2009-2011)
9.Stanysilas NDAGIJIMANA (2011-2013)
10.Stanysilas NDAGIJIMANA(2013-
Umuyobozi mu bijyanye n’amajwi akaba yari Uwitwa Aimable gusa mu matora ya mbere haje kwemezwa umukobwa witwaga Uwineza Jeanette nka Dirigeante wa Mbere mu mateka ya korali Iriba.
MUZIKA MURI KORALI IRIBA
Nubwo kuri ubu ubona Iriba ricuranga Ibyuma byinshi bishobora kuzuza icyo twakwita Imbonankubone muri iki gihe, ingoma y’uruhu ndetse na guitar seche byigeze gukoreshwa. Nyuma y’aho gato babonye umucuranzi wa mbere yinjira aje nawe kunganira uyu akaba yitwa Ngoboka Michel.
INGENDO Z’I VUGABUTUMWA
Urugendo rwa mbere rw’ivugabutumwa rya korali rwakozwe ahitwa I Gikonko muri Kigali bakirwa na Pasteur Nathan.
Guhera mu mwaka iyi korali yatangiriyemo (1995), imaze kuvuga ubutumwa mu ntara zose ndetse n’umujyi wa Kigali kandi hagiye haboneka iminyago myinshi ndetse nabo bakongera bagahembuka, mu mateka.
Urugendo rwabonetsemo abihannye benshi mu bigaragarira amaso y’abantu ni urwakorewe mu gace kitwa Shangi aho abantu babyiganaga baza kwakira Umwami mu mvura yagwaga icyo gihe aha hari mu mwaka wa 2009.
IBIKORWA BY’URUKUNDO
Iri tsinda ni rimwe muyagaragaragamo gusabana gushimishije mu byiciro bitandukanye bikanabafasha guhuza ari nabyo biganisha ku gukorera hamwe n’ibikorwa byateza abandi imbere haba mu bifatika cyangwa ibidafatika.
Kugeza ubu Korali Iriba ibifashijwemo n’Imana imaze kubakira amazu abaririmbyi batatu. Ikaba igaragara muri gahunda zo guhumuriza imitima mu gihe cy’icyunamo kiba mu kwezi kwa kane kwibuka abacu bazize genoside yakorewe abatutsi mu w’I 1994.
Inasura abagororwa bagasabana ari nako bagezwaho ijambo ry’Imana aho ku munsi mukuru w’ubunani wa 2011 basuye abagororwa ba casho ya mbazi mu karere ka Huye abari muri iyi nzu yo kugororerwamo bose bagahindukirira Imana.
IBIHEMBO
Mu mwaka wa 2010 Iri tsinda ryegukanye igihembo cya mbere mu irushanwa ryari ryateguwe na ASSOCIATION MWANA UKUNDWA mu gushishikariza abakristo kwitabira umurimo icyo gihe haririmbwaga inzirimbo igendeye ku ijambo “muvuge ko abakiranutsi bazagubwa neza kuko,… n’imirimo y’amaboko yabo”.
Mu mwaka wi 2011 Iriba kandi ryegukanye igihembo cya mbere mu irushanwa ryari ryateguwe na “UMUCYO COMMUNITY RADIO”
Mu mwaka wa 2013 Iriba ryitabiriye Groove Awards.
Taliki 26 Ukuboza mu mwaka wa 2013 IRIBA ryitabiriye ibihembo byiswe Sifa Awards byateguwe na Isange Corporation, IRIBA rihabwa igihembo cya Korali yakoranye cyane n’itangazamakuru kurusha izindi zo mu itorero rya ADEPR.
By Gideon Mupende
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
“Ariko rero mujye mukora iby’iryo jambo, atari ugupfa kuryumva gusa mwishuka” Yakobo 1:22
Ese ushobora gushaka kugaragaza buri kintu cyose?
Benshi muri twe twamazwe kugwa muri icyo cyobo. Aho kwikoreza Imana kwiheba kwacu, usanga aho tujya hose tuba tukwikoreye.
Iyo tugerageje kugaragaza buri kintu cyose, tuba tuzamuye gutekereza kwacu hejuru y’ibitekerezo by’Imana. Tuba dushyize inzira zacu hejuru y’inzira z’Imana. Imana imaze kumpishurira ko nkwiriye kureka kujya ntanga impamvu zihabanye n’ukuri. Numvise mpinyujwe n’ukuri. Sinashoboraga kubyihanganira iyo nabaga ntashyize impamvu zanjye zose ku murongo.
Urugero, hari ikintu Imana yatubwiye gukora imyaka myinshi yashize mu murimo wayo dukora ariko numvaga nta buryo na bumwe twabikora. Ariko ntabwo Imana yambwiye kugaragaza neza uburyo nzasohoza ibyo byose yansabaga gukora. Yansabaga kuyishaka aho gushaka igisubizo k’ibibzao byanjye, noneho nkumvira ibyo yambwira gukora byose.
Iyo twihebye, tubura amahoro yacu, noneho tukagerageza kugaragaza buri kintu cyose, tukagwa mu kuvangirwa. Kuvangirwa kuzanwa no gutekereza mu bwenge bwacu aho kwiringira Imana n’imitima yacu yose kugira ngo iducire inzira nk’uko imigambi yayo imeze. Iyo twiringiye ko ibitekerezo byayo bisumba ibyacu, duhita duhagarika kuvangirwa mbere yuko gutangira kubaho.


text:
Bamwe mu barimu b’indimi mu Bwongerza batangiye kubona umuhanzi Stromae nk’umuti w’igitangaza ushobora gutuma abanyeshuri b’abongereza bashobora kongera gukunda urimi rw’igifaransa.
Uretse kuba umubare w’abavuga igifaransa ugenda ugabanuka gahoro gahoro hirya no hino ku isi ;benshi mu banyeshuri bahitamo kururutisha izindi ndimi nk’Icyongereza ;Ikirussia ndetse n’Igishinwa ngo kuko babona ari zo ndimi zijyanye n’ibihe isi igezemo.
Urubuga 7sur7 ruganira na Helen Myers umwe mu barimu bigisha Igifaransa kandi akaba n’umwe mu bagize komite yo guteza imbere indimi zo hanze mu Bwongereza yarutangarije ko akurikije ibitekerezo bya benshi mu barimu bagenzi be baganiriye kuri Twitter ndetse akanareba ku rubuga rwa interineti rwa Stromae asanga uretse kuba Stromae ari umuhanzi ufite impano ikomeye ahubwo anafite abafana biyongera ku bwinshi bo mu bihugu bitandukanye.
Bityo rero Helen Myers akemeza adashidikanya ko Stromae ashobora gutuma benshi mu banyeshuri b’Abongereza bongera gukunda ururimi rw’igifaransa.


text:
Ibi bigaragara aho usanga ibikorwa bya bamwe muri bo bihabanye cyane n’ibyo bigisha nyamara ugasanga ba nyiri ukubikora birengagiza ko ibyo babwiye abandi na bo bibareba, ndetse hari igihe kizagera bakabibazwa n’undi mucamanza mukuru utabera udasengera mu nsengero bayobora. Ubuzima nk’ubu bwo kubeshyeshya ururimi abakumva nyamara imirimo y’umuntu ikaza kumwerekana neza uwo ari we nyawe uhabanye n’uwari azwi, ni bumwe mu bwo Imana itajya yishimira.
Iyo dusomye (Abaroma 2: 21-24) haragira hati: “…mbese wigisha abandi ntiwiyigisha? Ko uhana abandi kwiba nawe ukiba? Ko uvuga ngo ntugasambane nawe usambana, ko wanga ibishushanyo bisengwa nawe ukanduza urusengero? Ko wirata amategeko nawe ugayishisha Imana kuyacumura? Izina ry’Imana riratukwa mu bapagani ku bwanyu nk’uko byanditswe”
Kuva kera amategeko yahozeho ndetse hari benshi bari bazi no kuyigisha cyane kurusha bamwe mu b’ubu bakanayirata cyane, ariko Bibiliya ijambo ry’Imana ryerekana ko amategeko atigeze rwose akiza abo bantu ibyaha, ahubwo kubw’urukundo Imana yadukunze gusa yashimye ko ducungurwa kubw’ubuntu no kwizera Kristo Yesu.
Kubw’uwo, umwizeye ubuzima bwe buva mu magambo bukajya mu bikorwa, yaba uwigisha n’uwigishwa bakaba bashya, kamere zabo zigapfa bakamera nk’abazutse ku bw’imirimo myiza batangira gukora isimbura imibi yakera bakoraga.
Birababaza cyane iyo usanze hari umuntu w’Imana (umuyobozi w’itorero runaka, umuririmbyi, umuhanuzi, umuvuga-butumwa,…) wabaye iciro ry’imigani mu bamuzi ndetse bazi ibyo akora, nyamara mu gihe abamwumvaga kuri za radiyo, mu nyandiko nk’izi, kuri televisiyo n’ahandi bamwumvaga nk’uwagira umumaro ukomeye mu guhindura ubuzima bwa benshi cyangwa nk’uwaba umwizerwa. Ariko ugasanga abantu barumirwa iyo bamubonye binyuranye n’uko bamutekerezaga.
Bituma rero umuntu yibaza iherezo rya bene abo ndetse akanibaza niba bajya bafata akanya bagatekereza bihagije kuri rya jambo dusoma rigira riti: “Dore ndaza vuba nzanye ingororano kugira ngo ngororere umuntu wese ibikwiriye ibyo yakoze." (Ibyahishuwe 22: 12)
Birakwiye ko ubuzima bwacu tubusanisha n’ibyo tuvuga cyangwa twigisha, kuko hari umuntu ubaho atari intyoza mu kuvuga ariko imyitwarire ye mu bandi ubwayo ikivugira ndetse ugasanga hari na benshi bifuza kwigana uko ameze.
Ibi nta kindi kibitera ni uko kuvuga menshi udasa na yo birutwa no kutayavuga. Ubuzima bwacu tubamo bwa buri munsi bwari bukwiye kuba ubusobanura neza abo turi bo nyakuri, bugatanga ishusho y’uko twamenye Imana koko hadategerejwe ko tugira icyo dukora cyangwa tuvuga. Imana ibahe umugisha.
Ijambo ry’Imana muritegurirwa na Rejoice Africa Ministries
Wifuza kugira icyo utubwira ku ijambo ry’Imana usomye, twandikire kuri Email yacu: [email protected]


text:
Nta jambo Imana ivuga ngo rihere Rev Rurangirwa Emmanuel
NTA JAMBO IMANA IVUGA NGO RIHERE.
Yesu amaze kuvukira i Betelehemu mu gihugu cy’i Yudaya ku ngoma y’Umwami Herode, haza abanyabwenge baturutse iburasirazuba bajya i Yerusalemu, barabaza bati “Umwami w’Abayuda wavutse ari hehe ? Ko twabonye inyenyeri ye turi iburasirazuba, none tukaba tuje kumuramya.” Umwami Herode abyumvise ahagarikana umutima n’ab’i Yerusalemu bose, ateranya abatambyi bakuru n’abanditsi bose b’ubwo bwoko, ababaza aho Kristo azavukira aho ari ho. Bati “Ni i Betelehemu mu gihugu cy’i Yudaya.(Matayo 2:1-12)
Ni ko byanditswe n’umuhanuzi ngo ‘Nawe Betelehemu ho mu gihugu cya Yuda,Ni ukuri nturi mutoya mu midugudu ikomeye ya Yuda,Kuko muri wowe ari ho hazaturuka umutware,Uzaragira ubwoko bwanjye bw’Abisirayeli.’ ” Nuko Herode ahamagara abanyabwenge rwihishwa, abasobanuza neza igihe baboneye ya nyenyeri,abatuma i Betelehemu ati “Nimugende musobanuze neza iby’uwo mwana. Nimumubona muze mubimbwire, nanjye njye kumuramya.” Bamaze kumva umwami baragenda, kandi ya nyenyeri babonye bakiri iburasirazuba ibajya imbere, irinda igera aho uwo mwana ari ihagarara aho. Babonye iyo nyenyeri baranezerwa cyane. Bageze mu nzu basangamo umwana hamwe na nyina Mariya, barapfukama baramuramya. Maze bahambura imitwaro yabo, bamutura amaturo y’izahabu n’icyome n’ishangi.Baburizwa n’Imana mu nzozi gusubira kwa Herode, banyura iyindi nzira basubira iwabo.
Yesu tuvuga si uruhinja, ni Umwami utwara abami bose, uwo tubana nawe ibihe byose, uwo abahanuzi bahanuye kuva kera ko azavuka, benshi bakabitegereza ntibabibone kugeza bapfuye. Ariko igihe cy’Imana kigeze Yesu yaraje aratuvukira.
Nubwo bariya bahanuzi bapfuye batabonye ibyo bahanuye, si uko Imana ibeshya, ahubwo ibyo bahanuye ntibyari ibyabo ku giti cyabo. Kuko Imana itatwitiranya, ikamenya buri wese n’aho aba ndetse n’amazina yacu. Marayika wasanze Mariya yamenye aho agomba kumusanga n’uwo asanze uwo ariwe. Akimusuhuza no kumubwira ubutumwa bwe, Maria aterwa ubwoba n’ibyo byari kumubaho akabyara nta mugabo. Marayika amuhumuriza amubwira ko Umwuka Wera azamuzaho, imbaraga z’Imana zikamukingiriza. Yakomeje amuhumuriza amubwira inkuru ya Elizabeti, umukecuru wari utagitekerezwa ko yabyara kandi ataranabyigeze. Ku musozo, Marayika agira ati, nta jambo Imana ivuga ngo rihere. Mukundwa, ku Mana, byose birashoboka.
Marayika niwe wabaye umuhanuzi wa nyuma w’ukuvuka k’Umukiza. Nawe mugenzi, kubyo utegereje, hari igihe hazaza ijambo rya nyuma ribisohoze. Ibyabaye kuri Mariya byari amayobera, kuko nta wundi wari warigeze gutwara inda y’Umwuka Wera.
Mariya ageze kwa Elizabeti, atangazwa n’ubuhanuzi bw’umukecuru, ati ni wowe mugore uhiriwe, wowe nyina w’Umwami wanjye. Hahirwa uwizeye ko ibyo yabwiwe n’Umwami Imana bizasohora.
Ivuka rya Yesu ryahamijwe n’abantu bo mu nzego zose, si abashumba gusa, ahubwo n’abanyabwenge baje kumuramya bamuzanira n’amaturo. Nyamara abatambyi ntibari bamenye iyo nkuru, yewe n’abanditsi n’abakuru ntibari babimenye. Bari bazi neza ko azavukira iBetelehemu nk’uko byahanuwe ariko aje ntibabimenya. Herode akoresha ubushakashatsi abeshya ko ashaka kumuramya, ariko agambiriye kumwica. Inyenyeri yabayoboye ikabageza aho Yesu ari, ni nayo yabasubije indi nzira ntibagaruka kwa Herode. Ndakwifuriza kuyoborwa n’umucyo wa Yesu.
Aba banyabwenge, kunyura kwa Herode bakirengagiza inyenyeri yabayoboraga, byarabakerereje. Niko bigendera umugenzi ujya mu ijuru iyo ahisemo undi murongo atabwirijwe na nyir’ubwami twayobotse.
Herode bikomeje kumuyobera, yishe abana bato bose, ariko ntibyaburijemo umugambi w’Imana kuko ari nta jambo Imana ivuga ngo rihere !
Amen !
Uwiteka abahire,
Rev Rurangirwa Emmanuel


text:
Bamwe mu bakiriya baganiriye na IGIHE bavuga ko uburiganya nk’ubwo bukunze gukorwa n’abacururiza mu tubari, amaduka no muri resitora.
Basobanura ko iyo bagerageje gusaba inyemezabuguzi itangwa n’akamashini ka EBM (Electronic Billing Machine), abacuruzi bababwira ko akamashini kabuze rezo, abandi bakavuga ko urupapuro rwashize, hakaba n’abahita bongeza ibiciro.
Umwe mu baguzi witwa Emmanuel Nsengimana, atanga urugero rw’ibyamubayeho ubwo yasabaga inyemezabuguzi ya EBM.
Yagize ati “Nagiye kugura flash disk mu iduka riri hariya mu isoko rya Huye, umucuruzi twumvikana ko muha ibihumbi 3 500, noneho amaze kuyimpa ndamubwira nti ‘ngaho mpa na fagitire ya EBM’, ahita ansubiza ngo ‘niba unsaba fagitire urampa ibihumbi bine’.”
Mahoro Theophile na we avuga ko muri tumwe mu tubari tugaragara mu mujyi wa Huye, hari aho yagiye asaba inyemezabuguzi ya EBM bakamubwira ko bidashoboka ko ayibona akibaza niba koko bamubwije ukuri.
Yagize ati “Hari aho nayisabye bambwira ko “connection” yabuze, akamashini katari gukora ubwo nta kundi ndabishyura ndataha. Hari n’ahandi bambwiye ko urupapuro rwashize batumije urundi kandi ngo rutaraza, nabwo ndishyura ndataha”.
Mu bahahira mu mujyi wa Huye baganiriya na IGIHE, hari abavuga ko abacuruzi bataragira umuco wo kwibwiriza gutanga inyemezabuguzi ya EBM, kuko ngo bategereza ko umukiriya ayisaba bitaba ibyo bakamwihorera.
Abakiriya bamaze kumenya ibyiza byo gusaba inyemezabuguzi ya EBM
Benshi mu bahahira mu mujyi wa Huye baganiriya na IGIHE bagaragaje ko bamaze kumenya ibyiza byo kwaka inyemezabuguzi ya EBM igihe bamaze guhaha.
Clemence Uwamahoro yagize ati “Gusaba fagitire nzi akamaro kabyo, kuko bituma imisoro yinjira mu isanduku ya Leta ikazakoreshwa mu bikorwa by’amajyambere biteza imbere igihugu, nko kubaka amashuri, imihanda, gutera inkunga abakene n’ibindi”.
Gabriel Gasana na we yagize ati “Fagitire bagomba kuyimpa kuko umusoro ninjye uba wawishyuye, umucuruzi atayimpaye yaba yibye igihugu. Ikindi kandi ni uko badushyiriyeho tombola, ku buryo umuntu umusabye iyo fagitire aba afite amahirwe yo gutombora”.
Abacuruzi akora amanyanga bararye bari menge
Emmy Mbera, Umuhuzabikowa w’umushinga wa EBM mu kigo cy’Igihugu cy’imisoro n’Amahoro (RAA), avuga ko umucuruzi wese wanditse ku misoro ku nyongeragaciro mu mirimo ye y’ubucuruzi ategetswe gutanga inyemezabuguzi ya EBM igihe cyose agize icyo agurisha.
Yagize ati “Umucuruzi arasabwa gutanga inyemezabuguzi ku mukiriya wese umugannye atitaye ku giciro cy’igicuruzwa agiye kugurisha, kandi akibwiriza kuyitanga igihe bayimwatse n’igihe batayimwatse. Nta mpamvu rero yo kuvuga ngo nasabwa fagitire arazamura igiciro bari bumvikanye”.
Mbera akomeza avuga ko hari ibihano bitandukanye biteganyirijwe abacuruzi bakora amanyanga mu gutanga inyemezabuguzi ya EBM, akavuga ko babihabwa bijyanye n’uburemere bw’ikosa bakoze.
Yagiriye inama abakiriya ko igihe umucuruzi abimye inyemezabuguzi ya EBM bashobora kureka kugura ibicuruzwa bye bakajya kugurira ahandi, cyangwa bagatanga amakuru ku Kigo cy’Imisoro n’Amahoro.


text:
Urupfu rwa Yesu. Pasitori Bimenyimana Claude
Intego : URUPFU RWA YESU.
Umuntu, icyo yaba aricyo cyose, atazi Yesu wadupfiriye, nta gakiza yaba afite.
Bukeye bw’aho abona Yesu aza aho ari aravuga ati "Nguyu Umwana w’intama w’Imana, ukuraho ibyaha by’abari mu isi. Yohana 1:29
Bukeye bwaho Yesu ashaka kujya i Galilaya. Abona Filipo aramubwira ati"Nkurikira."... Filipo abona Natanayeli aramubwira ati"Uwo Mose yanditse mu mategeko, n’abahanuzi bakamwandika twamubonye. Ni Yesu mwene Yosefu w’i Nazareti." Yohana 1:43-45
N’ubwo Yesu yabambwe ku mperuka y’ibihe, ariko yatambwe kera. Ubwo Satani yanyuraga mu nzoka, agashuka Adamu na Eva bagashukika, batakaje ubwiza bw’Imana. Iyo umuntu aguye mu cyaha, ahunga Imana, niko byagendekeye Adamu na Eva.
Iyo Imana ivuze, ntiba ikina ! Yari yarababwiye ko nibarya ku giti yababujije no gupfa bazapfa. Bateye Imana umujinya. Kandi umujinya w’Imana kuva kera urarimbura. Niwo warimbuye abo mu gihe cya nowa ubwo yarimbuye isi, ndetse n’ab’ iSodomu na Gomora.
Urupfu rwa Yesu nirwo rwonyine rwari buzacogoze umujinya w’Imana Data. Hamwe n’urupfu, ibindi bihano by’Imana byaje ni ukubyara ababaye ku mugore, kurya yiyushye akuya ku mugabo, kurya umukungugu ku nzoka. Yanatanze isezerano ko mu rubyaro rw’umugore hazaboneka uzamena umutwe ya nzoka. Ni Yesu wavugwaga, nibwo Yesu yari atambwe ! Imana yahishe ubwambure bwabo ibambika uruhu rw’intama yishe. Byahanuraga umwambaro wo gukiranuka kwayo twari bwambikwe na Kristo.
Abahanuzi bahanuye iby’ako gakiza barondora n’iby’ubuntu twari tugiye kuzahabwa, barondora igihe icyo ari cyo n’ibimenyetso byacyo, byerekanwaga n’Umwuka wa Kristo wari muri bo agahamya imibabaro ya Kristo itari yaba, n’ubwiza bw’uburyo bwinshi bwari bugiye kuyiheruka. 1 Petero 1:10- 11
Abayuda icyo barushaga abandi nuko bari babitse ibyanditswe, amasezerano y’ugucungurwa k’umuntu. Byari byarahanuwe ko azavuka mu buryo bw’igitangaza (Yes.7). Yakobo nawe araga abana be, yavuze kuri Yuda ko inkoni y’ubutware itazava mu muryango we nyirayo ataraza, ni Yesu wavugwaga. N’abanyamahanga (nka Balamu) nabo bavuze kuri Yesu uzaza. Mika we yanavuze n’aho Yesu azakomoka (Betelehemu). Yesaya we yavuze ku byúmusozi wa Golgota.
Yesu, mu buzima bwe hano ku isi yasohoje ubuhanuzi, buri munsi ! N’urupfu rwa Yesu rwari rwarateguwe kuva kera ! Nyamara, guhera ku kuvuka kwe, bagiye batungurwa ! Gutunga bibiliya kuritwe ntibihagije ! Biradukwiye ko tuba maso tugacunga ubuhanuzi kubw’Umwuka w’Imana. Abari babitse ubuhanuzi nibo Matayo yandikiye ubutumwa bwiza bwa Yesu, henshi agenda avuga ati, nk’uko byavuzwe n’abahanuzi ; ariko ntibari barabimenye Yesu akiri kumwe nabo.
Intego nkuru ya Yesu, aza, kwari ugupfa.
Yesaya ahanura ko kuri wa musozi w’imibabaro ariho hazava intsinzi y’abaremwe n’Imana. Imana ishimwe ko Yesu yazamutse Gologota, agapfa ariko akanazuka. Kandi amaze kuzuka ntiyihisha abe arabiyereka anabatangariza intsinzi ye.
Gologota niwo musozi Yesu yanesherejeho. Niho yahereye yigarurira isi. Natwe niho tugomba kunyura ngo dushyikire intsinzi.
Yesu yaje kudukuraho ibyaha, gutsinda icyaha no kumaraho imirimo ya Satani.
Hari imbaraga z’igitangaza mu maraso ya Yesu masa !
Pasitori Bimenyimana Claude


text:
UR-Huye igiye kongera gutora Nyampinga nyuma y’imyaka 3
Kaminuza y’u Rwanda ishami rya Huye igiye kongera gutora Nyampinga uhiga abandi mu bwiza no mu buhanga nyuma y’imyaka itatu idakora icyo gikorwa.
Biteganyijwe ko icyo gikorwa kizaba ku itariki ya 10 Gashyantare 2017.
Abategura igikorwa cyo gutora Nyampinga,bahamya ko kuri iyi nshuro hazaba harimo ibintu bishya bitari bisanzwe bigaragara mu matora ya Nyampinga.
Hodari Bizimungu, uhagarariye abategura igikorwa cyo gutora Nyampinga wa Kaminuza y’u Rwanda ishami rya Huye, yatangarije Kigali Today ko mbere yuko hatorwa Nyampinga, abapiganwa bazajya mu mwiherero.
Agira ati “Twateguye ibintu bitandukanye n’ibyo bari basanzwe bazi. Twateguye umwiherero (Boot Camp) tugira ngo abakobwa cyangwa se umukobwa uzagirirwa icyizere cyo gutorwa azabe afite izindi ndangagaciro.
Nko gukunda igihugu, umuco Nyarwanda, kwihangira imirimo, n’ibindi ku buryo n’iyo waba utabaye Nyampinga ariko uzakuremo ibizagufasha.”
Akomeza avuga ko Kaminuza iri kubafasha kandi nabo basanzwe bafite ingengo y’imari yabyo. Ikindi kandi ngo banafite abaterankunga.
Bizimungu avuga ko Nyampinga uzatorwa, bazajya bamukurikirana bityo ibyo yiymeje gukora, akabishyira mu bikorwa.
Agira ati “Twaje dusa nk’abagiye gukosora amakosa yagiye aba mu bikorwa byo gutora ba Nyampinga bitandukanye byabaye mu myaka yashize, aho usanga Miss agumana icyubahiro gusa ariko ntagire ikintu afasha.
Biri no mu byatumye tubategurira ‘Boot Camp’ kandi hari n’amasezerano bazajya basinya avuga ibikorwa agomba kuzakora naramuka abaye Nyampinga.”
Kuri ubu kwiyandikisha byaratangiye kubifuza guhatanira kuba nyampinga wa Kaminuza y’u Rwanda ishami rya Huye. Abiyandikisha bajya ku rubuga (www.misshuyecampus.rw) rwagenewe itorwa rya Nyampinga muri iyo kaminuza.
Kwiyandikisha bizasozwa tariki 14 Ukuboza 2016. Hakazatoranywamo abakobwa 10 bazajya mu mwiherero uzatangira tariki 17 Ukuboza 2016.
Kuki gutora nyampinga byari byarahagaze?
Ruzigana Fabien, ushinzwe abanyeshuri (Dean of students) muri Kaminuza y’u Rwanda ishami rya Huye ahamya ko gutora Nyampinga bifasha abanyeshuri.
Agira ati“Icyo tugamije cyane ni ukugira ngo uwo muco ugumeho kubera ko hari hashize igihe bidakorwa.
Twifuje rero ko byakongera bikagaruka kuko ni ibintu bifasha abanyeshuri kuguma bishimye bafite icyo batumbiriye, no mu by’imyidagaduro kandi ni n’umuco mwiza.”
Yakomeje avuga ko kuba hari hashize imyaka itatu hadatorwa Nyampinga ahanini byatewe no guhuza za Kaminuza. Ahamya ko kuri ubu bimeze neza kandi icyo gikorwa kizakomeza kuba buri mwaka.
Ba Nyampinga batowe muri UR-Huye
2012: Isimbi Deborah
2010: Mutesi Dorothy
2009: Umulisa Viviane
2008: Uwimbabazi Sandrine
2007: Utamuliza Rusaro Carine
2006: Akanyana Sharon
Ibitekerezo ( 1 )
Ariko koko Kaminuza zabuze ikindi zakora cyagirira abanyarwanda akamaro uretse guhora zitoramo abakobwa b’ikimero gusa? Nyamara burya ngo


text:
Ibitsike byiza kandi bitarimo ibirungo ( naturel)
Kugirango ugire ibitsike byiza si ngombwa ko wirushya ushyiramo ibirungo kuko hai ubwo ushobora kubyitaho bikaba byiza kandi utabisize cyangwa ngo ubigabanye ukabireka uko byakabaye.
Kugirango ugire ibitsike byiza karemano ushobora kujya ubisokoza neza ukoresheje uburoso bwabugenewe uko bigenda bimenyera bigeraho bigafata gahunda ku buryo bitongera kujya bijagarara cyane.
Igihe ubona bikabije kuba byinshi ushobora kugabanyaho ibitsike bike cyane ku buryo ubona ko ntaho bitaniye n’ibitsike karemano ubundi ukajya ubisokoza gusa.
Gracieuse Uwadata


text:
Imitego itanu abakozi b’Imana bakwiriye kwirinda kugwamo.
Bimaze kugaragara ko hirya no hino mu matorero ya hano mu Rwanda hagenda hagaragara ibibazo bikomeye akenshi biba byatewe n’amwe mu makosa akorwa n’abashumba bakuru, maze bikavamo intandaro yo kuvugwa mu bitangazamakuru bikabandagaza cyangwa se ugasanga zimwe mu ntama baba bayoboye zitangira kwibaza impamvu baba bakoze ayo makosa kandi buri cyumweru babahagarara imbere bakabigisha ijambo ry’Imana ribahwiturira gukiranuka ndetse no kugendera mu nzira iboneye.
Mu gushaka kugaragaza neza ibi bibazo abashumba bagwamo , isange.com yasesenguye imwe mu mitego ikomeye abashumba bakuru b’amatorero ya gikristu bagwamo maze bikabaviramo kwandagazwa n’itangazamkuru rya hano hanze ndetse n’amagambo atari make y’abantu.
Dore imwe muri iyo mitego abashumba bamwe na bamwe bagwamo :
1. Gushaka icyubahiro kirenze : Henshi mu matorero usanga abakristo bamwe na bamwe hari igihe bashobora kumara igihe kirenga amezi 3 bashaka umushumba ariko badashobora kumubona kubera gahunda igoranye yo kumubona aba yarashyizeho. Bene aba bashumba akenshi usanga batanaboneka ku murongo wa telephone zabo. Ikindi ni uko usanga ababona aba bashumba mu buryo bworoshye ari ba bandi b’inkoramutima zabo cyangwa se ababa bafite umufuka ubyibushye.Kuri iyi ngingo kandi , usanga hari bamwe mu bashumba badashobora gusuhuza abakristo babo ku munsi w’icyumweru kuko usanga ababaherekeza (Bodyguards) badashobora gutuma banabegera.
2. Gushaka ubutunzi : Muri iki gihe kandi usanga kimwe mu bintu bikomeje gutuma abantu barushaho kuba ba nyamwigendaho nari ubutunzi.Iyo ugeze mu matorero amwe n’amwe usanga abashumba bamwe na bamwe batsimbarara ku maturo atangwa ariko wareba imikoreshereze yayo ugasanga idafututse.Ngaho abitangisha amaturo atari muri gahunda, ngaho abashyiraho amategeko atumvikana y’imiturire(amafaranga), ngaho abakora amagahunda yo guhuza abifite mu itorero ngo babagezeho ibibazo bitarangira by’itorero, ngabo abateza cyamunara bimwe mu bikoresho by’itorero, ngabo abikorera mu kebo k’itorero uko bishakiye n’ibindi.Ikindi ni uko usanga bacuranwa abakristo, ugasanga barapfa kuba umwe yaratwaye umukristo w’undi amuvanye mu itorero rye akamujyana.iIgaruka yabyo ni uko usanga abakristo bamwe na bamwe bahitamo kureka gusenga burundu kuko abashumba bakora bene aya makosa usanga barababereye ibigusha.
3. Ubusambanyi : Ubusambanyi ni kimwe mu byahanuwe mu masengesho aherutse kuba kuwa 1/7/2012 ubwo u Rwanda rwizihizaga isabukuru y’imyaka 100 ko hari bamwe mu bashumba barangwa no gukunda abagore ndetse rimwe na rimwe ugasanga baca inyuma abo bashakanye bikanaba intandaro y’umwiryane mu ngo zabo.Muri ubu buhanuzi bavuze ko bene aba bashumba bazapfa mu gihe cya vuba.Ubusambanyi kandi ni ikintu cyagiye kigaragara henshi mu matorero ku buryo hari amatorero amwe n’amwe asa nk’aho yamaze kugenda acika intege ahanini bitewe n’umutego w’ubusambanyi abashumba bayatangije bagiye bagwamo.
4. Abaterankunga : Bamwe mu baterankunga b’amatorero usanga bayafasha ariko bakayaha umurongo ngenderwaho aba akwiriye gukurikiza kabone n’ubwo waba ubatesha inzira nyakuri y’imyemerere aba asanzwe agenderaho.Iki ni ikintu cyagiye kigaragara ku matorero amwe n’amwe, aho ugenda usanga bamwe mu bashumba bishyira ku rwego badakwiye kuba bariho.Ibi bigaragazwa n’uko umuntu aba amaze umwaka umwe ku bushumba ariko wajya kumva ukabona ejo yabaye Bishop cyangwa se Apostle maze wamubaza akavuga ngo ni abazungu dukorana b’i bunaka bampaye iyi nyito.Akenshi kugira ngo bayimuhe ndetse banamuhe amafaranga azazamura itorero rye, usanga baba babanje kumumuha umurongo ngenderwaho wabo utandukanye n’uwo itorero ryagenderagamo bityo bikaba byanabaviramo ubuyobe.
5.Guhubuka : Guhubuka ni indwara usanga yaribasiye benshi mu bashumba b’amatorero.Usanga akenshi baba batanagira abajyanama ba hafi.Kenshi kandi usanga hari ibyemezo bikaze bafata maze bagategeka ko byakubahirizwa kandi wenda bitananyujijwe muri za komite nyobozi cyangwa se mu bakiristo , maze byamara gutangazwa ugasanga benshi ntibemeranijwe nabo bityo bikaba intandaro yo kuba bakwigira mu yandi matorero abaha ijambo.
Twasoza iyi nkuru yacu dusaba abashumba b’amatorero kujya bitondera iyi mitego kuko akenshi usanga ibabuza kugera ku ntego baba baratangiriyeho mu gihe baba batangiza amatorero yabo.
Inkuru dukesha isange.com


text:
Ntavuka wubatse urwibutso rwa Jenoside mu Bwongereza yakoresheje igiterane kidasazwe
Rev.Pasiteur Ntavuka Osee, Umunyarwanda uba mu Bwongereza, yakoresheje igiterane cy’iminsi itatu cyitabirwa n’abantu ibihumbi, barimo n’Ambasaderi w’u Rwanda.
Iki giterane cy’ububyutse kibera ku musozi uri mu mujyi wa Plymouth buri mwaka, guhera mu mwaka wa 2009, kitabirwa n’abantu baturutse mu mijyi itandukanye yo mu Bwongereza, cyikayoborwa n’umunyarwanda Rev. Pasteur Ntavuka Osee, umuyobozi w’Itorero All Nations Ministries.
Rev. Pasteur Ntavuka, yavuze ko ari ibintu bidasazwe kubona abantu babarirwa mu bihumbi bitabira igiterane kiyobowe n’umwirabura.
Yagize ati “Imana yatugiriye neza ku buryo budasazwe. Igiterane cyitabiriwe n’abantu baturutse hirya no hino barimo n’abayobozi ba hano mu Bwongereza. Buri mwaka igiterane gifungurwa na meya w’umujyi wa Plymouth, uyu mwaka cyafunguwe n’uwungirije Meya, Sam Davey, cyikitabirwa n’abadepite batandukanye, abapolisi bakuru by’akarusho uyu mwaka twari tunari kumwe n’uhagarariye u Rwanda hano. “
Ntavuka akomeza avuga ko abitabiriye igiterane uyu mwaka bagera kuri 3500, kandi ngo habonetse n’abantu benshi bihana ibyaha bemera kwakira Yesu Kristo.
Nyuma y’igiterane, habaye umuhango wo kwibuka no kunamira Abatutsi bazize Jenoside, hashyirwa n’indabo ku rwibutso rwubatswe na Rev. Pasteur Ntavuka Osee, mu mujyi wa Plymouth.
Ambasaderi w’u Rwanda mu Bwongereza Yamina Karitanyi, yashimiye Rev. Pasteur Ntavuka Osee, ku bikorwa bitandukanye by’indashyikirwa akora, birimo kuba yarubatse Urwibutso rwa Jenoside mu Bwongereza, gukoresha ibiterane, hamwe no kuba buri mwaka azana abanganga b’inzobere mu Rwanda kuvura abarwaye indwara zananiranye kandi ku buntu.
Iki giterane cyatangiye tariki ya 4 gisozwa tariki ya 05 Kamena 2016.
Inkuru mu maforo


text:
lun.
04
juil.
2011
Le 25/6/2011 urubuga www.leprophete.fr, nk’uko rwari rwarabisabwe, rwagejeje ku bakunzi barwo umugani wa SABIZEZE-KIGWA n’ibaruwa yambere y’abagaragu bakuru b’ibwami. Uyu munsi rurabagezaho ibaruwa ya 2 y’abo bagaragu. Nayo ni urukozasoni kimwe n’iyambere, ariko iradufasha kurushaho kumva akarengane kagirirwaga Abahutu ku ngoma ya cyami, gihake na gikolonize, ndetse na bimwe mu bibazo Urwanda rwivurugutamo ubungubu.
Nyanza, le 18/5/1958
Ku Umwami Karoli Lewo Petero Mutara Rudahigwa no ku bagize Inama Nkuru y’Igihugu.
Dore icyo twebwe Abanyarwanda tubabwira. Turabagezaho impungenge zacu ku birebana n’ibikingi n’amasambu. Ibikingi n’amasambu ni umutungo ntavogerwa w’ababifite nk’uko Urwanda ari umutungo ntavogerwa w’Umwami. Mu izina ry’abafite ibikingi n’amasambu, turababwiye tuti : “Uko uRwanda rudashobora kugurishwa, ni nako twanze ko hagira ukora ku bikingi no ku masambu yacu”.
Dore impavu tubyanze :
1°.Mu muco wacu kuva kera kose, unyagwa ni umugaragu wagabiwe, ariko noneho akaza gukora ikosa. Ikosa twakoze ni irihe kugirango muducuze amasambu yacu n’ibikingi byacu?
2° Kuki mushaka ko haba ukugabana kw’ibikingi byacu n’amasambu yacu ; kandi mu Rwanda hari ahantu henshi hadatuwe ? Abadafite amasambu n’ibikingi nibajyeyo, bahahinge, baharagire n’amatungo yabo. Hari ahantu hadatuwe :
1) Bugesera,
2) Rukaryi
3).Icyanya,
4) Bugiliri,
5) Mubari,
6) Mutara,
7) Kinyamihanda,
8) Umugamba, 9)
Rweya.
Abantu babuze aho bahinga, inzuri z’amatungo zabuze kandi aho hantu hose habereye aho. Nyamara mu bihe byashize hari hatuwe, hakaba n’inzuri.
Mu minsi ishize mwaherutse kohereza abantu i Gishari-Mukoto kugirango tureke gukomeza kuniganira mu Rwanda. Kuki ubu se noneho mugirango Abanyarwanda tugabane amasambu n’ibikingi, kandi hari ahantu henshi hadatuwe kandi hagengwa namwe? N’ubusanzwe amasambu n’ibikingi ntibyari bihagije kubera umubare munini w’abantu n’uw’amatungo : noneho nitugerekaho no kubigabana, hazaba imyivumbagatanyo mu gihugu cyose, muzicisha inzara abari babifite n’abatabifite, ku buryo abazabishobora bose bazasuhuka, bakigira mu bihugu bigengwa n’Abongereza.
Dore urugero rw’ukuntu aho hantu hadatuwe hari ubutaka bwiza : igihe Umwami aherutse kijya i Gahini mu birori bya yubile ye, mu byo yamulikiwe halimo inka nziza cyane ikomoka muri izo nce. Umwami yarayibonye neza, na shefu KALISA yarayibonye, na shefu SEGIKWIYE n’abari bahari bose.
Duhana imbibi n’ibindi buhugu : Uburundi, Kongo Mbiligi, Uganda, Ankore, Toro. Ibyo bihugu byose byibereye mu mudendezo w’amahoro n’ituze. Imico karande yabo yose iracyariho, ntawigeze ayihindagura. Nanone turavuga imico myiza itari birya by’igipagani. Ese ino iwacu ni ho honyine hari guverinoma? Abaturera bagamije ineza yacu ntibameze kimwe n’ab’ahandi?
Ba Nyakubahwa mugize Inama Nkuru y’Igihugu, ni mwe ibibazo byacyo bibazwa : ni cyo mwatorewe. Tubasabye kudushakira abantu bakomeje guteguza intugunda za revolusiyo mu gihugu. Turabinginze rwose ngo mubatubonere. Icyo twifuza ni uko amahoro n’ituze bisagamba hano iwacu nk’uko biganje mu bihugu duhana imbibi.
Ni twe Abanyarwanda bari i Nyanza.
Bisinywe n’abasaza 15 [!]b’Abatutsi, bakaba n’abagaragu bakuru b’ibwami.
Kayijuka,
Serukamba,
Rwesa,
Ruzagiriza,
Sekabwa,
Nkeramiheto,
Nyakarashi,
Kibibiro,
Buseruka,
Ruvugwaho,
Nyirubuyombero,
Rwasha,
Mukomangando,
Sezibera.
(Nkundabagenzi F, Rwanda politique, CRISP, Bruxelles,1962 pp 36-37).
Byashyizwe mu kinyarwanda n’ubwanditsi bw’urubuga www.leprophete.fr.
Umva #42 na #41, murekere aho gutukana. Ibyo rwose ntacyo bitumariye. Kubwira undi ngo abe cg abo bahuje ibyo bemera ngo ni ibicucu bose, ndakeka birenze kuba umuntu azi gutekereza.
Mwirata iby'uko muzi kwicana. Mwese narababonye, sasa murekere aho kandi abanyarwanda bakunda igihugu barahari bazarwomora.
Harakabaho abarenga amarangamutima ashingiye ku moko no kubusambo.
Amahoro
baba ibicucu nkabahutu? ibicucu nimwe mushira mutabizi, kandi muzikznga musigaye muri mbarwa. ibicucu gusa, puuupuuu
Sinarinzi ko abatutsi b'i bwami bari ibicucu bigeze aha! Ubu se koko igitekerezo kirihe? Yewe u Rwanda rwapfuye kera. Icyakora na Kagame arabizi, azi ko ubwenge bwabo bugerwa ku mashyi. Aherutse kwivugira ko iyo ibintu byabananiye babiha babandi ba kera (Abahutu bo kwa Kinani). Ni ko yabigenje muri ministeri y'uburezi n'ahandi.
Uvuze amasambu unyibutsa ukuntu iwacu i kibungo impunzi za 1959 zatahutse zikigabiza amasambu abaturage h bamwe baricwa abatahutse bategekwa kugabana n uigabuje isambu akabanzza agahitamo aheza . Ikibabaje ni uko abari mu gihugu bategekwaga kugabana ibintu byabo byose naho abavuye hanze bo bagumana ibyo bari bafete . Ngo iryo ryari isaranganya . Amateka nkayo se azasibangana ?
Nanjye ndabona nta kibi aba bagaragu bari bakoze . Ibyo ni ibisanzwe ko abayobozi n abahakora bagira imitungo iri hejuru yewe n imishahara n ibindi n uko . Gusa ikibazo ni aho byari byaravuye cyangwa niba ubusumbane bwari bukabije ugereranije n uko abandi bariho . Ikindi kandi nuko twari tugifite andi masambu nkuko bayagragaje leta yagombaga kujyanayo abatayafite
Murakoze kutugezaho iyi baruwa ya kabili. Kimwe na Nyabingi n'abandi bakozeho ISESENGURA, nange ndabona na kibi cyayo rwose. Gusa ndibaza nti ese koko biriya bikingi babaga bafite babaga barabyambuye
abaturage (reka tubite abahutu), hanyuma bakabiragiramo inka zabo? Uwaba afite amakuru y'ukuri atari amarangamutima yamfasha. Gusa sindi mukuru cyane, ariko hari ibikingi nabonye abaparemehutu bari
barigaruriye, ibyinshi nabonaga byari imisozi idatuwe, yirirwaga mo inka. Ahubwo abo baparemehutu nibo bujujemo abana n'abagore batagira ingano, hanyuma 94, amasambu yari yamaze kubashirana, bamwe
biroha muri genocide bagamije gufata amasambu y'abo babaga bamaze kwica. Rwose ikibazo cy'abanyarwanda gikwiye kureberwa mu rwego rw'igihugu, mu nyungu z'abaturage bose, nk'uko Nyabingi yabivuze.
Ndumva abantu bashyira mugaciro turambiwe ayo moko anyura ku ruhande ibibazo nyakuri.
1. Ubutegetsi bubi, by'agatsiko, bushyirwaho n'agatsiko bugakorera agatsiko
2. Ubukene bukabijwe bw'abaturage (akaba ari n'ingaruka nyine y'ubutegetsi bubi)
3. Ubujiji bukabije mu banyarwanda (nabwo ni ingaruka y'ubutegetsi bubi)
Uwagira icyo yanyungura ku bikingi yamfasha, naho bariya bagaragu ndabona ntakosa bakoze, kimwe n'uko abandi benshi babivuze.
Mugire amahoro na demokarasi muri repubulika.
NGAHO NI MUREBE ABAHUTU BIZE ICYO BAKOZE,KURI ZA DOCTORAT BABONYE BAMWE NI BA PROFESSORS ARIKO ,KU MASHURI BIZE HIRYA NO HINO KU ISI,TWABUZE AHO BAVANYE ZA DOCTORAT MURI IBI BIKURIKIRA:KWICA UMUTUTSI SI ICYAHA/DOCTARAT YATANZWE N`IYIHE UNIVERSITY?KUVANGURA AMOKO BYATANZWE N`IYIHE UNIVERSITY? INGENGABITEKEREZO MWABYIZE MURI SOCIOLOGY YAHE???INGENGABITEKEREZO YA GENOCIDE MWAYIZE MURI GRAND SEMINAIRE YAHE?I NYAKIBANDA SE???ARIKO HO TUZIKO HO NTACYO MWIGAGAYO URETSE AMACYAKUBIRI,KANDI NI MU GIHE THOMAS NAWE ARI MUBANTU BAGIYE GUSHINGURA IMITUMBA NGO RWIGEMA YAPFUYE ARI MUSENYERI MISAGO WABIBATEGETSE AHITA AGORORERWA DIYOSEZE YA GIKONGORO???CAN IMAGINE???IYO DIPLOME MWAYIHAWE NA NYAKIBANDA GRAND SEMINAIRE??CG I ROMA???MURAHABESHYERA!!!!NI ZA DIPLOME MWAVANYE MU MABERA YA BANYOKO SE????MURABABESHYERA!!!!UMUNTU AVUKA ARI MUZIMA AKANDUZWA NAHO AVUKIYE!!!HAMWE NA BA SE BAFUNGUYE NGO BARASHAJE KUBERA IMBABAZI ZA LETA Y,UBUMWE GUSA???IYO BABAREKA BA KAGWAMO NKUKO BISHE ABATUTSI...RERO THOMAS NA RUDAKWEMWA,NAHIMANA FERDINAD,MUGESERA LEON,BIKINDI SIMON,NGIRUMPATSE MATAYO,BAGOSORA,HABYARIMANA JUVENAL,BIZIMUNGU CASIMIR,NYIRAMASUHUKO PAULINE,UMUHUNGU WE SHAROM NTAHOBARI,RUHIGIRA ENOCK,EDUARD KAREMERA,NGEZE HASSANI,INGABIRE VICTOIRE,NABANDI BAHUTU BAFUNGIYE HIRYA NO HONO KU ISI,BAVUTSE ARI BAZIMA NKABANDI BANA,ARIKO BANGIRIZWA CYANE NABA BIBARUTSE ARIBO TWAKWITA ABABYEYI GITO...NAHO IBYO KURATA AMASHURI TWABONYE IBYO MWAKOZE ...MUZASUBIREYO MWIGE BABASIBEMO IBYO MUFITE MWIZE,BABONGEREREMO IBINDI BIZIMA,KUKO MWAKOZWA MU MUTWE BIKABAFASHA,NAHO UBUNDI USHATSE GUCA IYI NGENGABITEKEREZO YANYU KERETSE,UMUNTU ARIMBUYE MWESE,NA BABAKOMOKAHO BOSE....IMANA IKONGERA IKAREMA ABANDI BANTU BASHYA KUKO MWE MWARANGIRITSE CYANE..VIRUSI MUFITE MU MIBIRI YANYU NTIZABAVAMO,KERETSE ISI IRANGIYE....
Umushumba wa Diyosezi gatolika ya Cyangugu Musenyeri Yohani Damaseni Bimenyimana yasohoye itangazo ryamagana ibimaze iminsi byandikwa n’abapadiri 2 baba mu Bufaransa bisebya u Rwanda. Musenyeri
Yohani Damascene avuga ko Abanyarwanda badakwiye gufata ubutumwa bwandikwa n’abo bapadiri 2 nk’ukuri kuko batabitumwe na Kiliziya gatolika mu Rwanda.
Ubusanzwe ngo birabujijwe ko uwihaye Imana akora imirimo ya politiki usibye iyo abiherewe uburenganzira n’ubuyobozi bwa kiliziya.Ibyo bitandukanye n’ibyandikwa ku mbuga za internet n’abapadiri 2 bakomoka muri dioseze ya Cyangugu baba mu Bufaransa. Mu butumwa bwohererejwe Radio Rwanda na Musenyeri mukuru wa Diyosezi ya Cyangugu, buvuga ko ibyo abo ba padiri bandika bidafite aho bihuriye na kiliziya gatolika, ahubwo ko ari ibitekerezo byabo bwite. Abo bapadiri Thomas Nahimana na Fortunas Rudakemwa bashinze urubuga rwa Internet rubaho inyandiko zigaragaza ko mu Rwanda ari mu icuraburindi,nta cyiza kihaba. Ni narwo rubuga rwakoreshejwe gusohora inyandiko ziherekejwe n’amashusho y’urukozasoni yatumye uwari ministre wa sport n’umuco mu Rwanda Joseph Habineza yegura ku mirimo ye.
Musenyeri Bimenyimana Yohani Damascene mu nyandiko ye anenga abo bihaye Imana kuko birengagiza nkana amateka yaroshye u Rwanda muri Jenocide. Urwo rubuga kuri ubu rukoreshwa nk’ijwi rya bamwe mu banyapolitiki bibera mu mahanga batemera ibyo u Rwanda rugezeho.
Nyuma y’amezi ageze kuri 4 urwo rubuga rusomwaho inkuru mu Rwanda, nibwo bwa mbere umuyobozi wo ku rwego rwo hejuru muri Kiliziya gatolika mu Rwanda anenze kumugararo ibikubiye muri izo nyandiko. Ibi kandi biriyongera ku makuru yavugwaga ko hari bamwe mu bayobozi b’imiryango remezo muri diyosezi ya Cyangugu baba bigisha ubutumwa bwoherezwa n’abo bapadiri. Inyandiko ya Musenyeri Bimenyimana Yohani Damascene ikaba ije ishimangira ko Kiliziya Gatulika ikemanga abo bapadiri kandi itari kumwe nabo mu byo batangaza kuri urwo rubuga rwa interineti.
NJYE NSANZE NTABWENGE BURIMO, ABA BAPADIRI NDABONA BARABUZE IBYO BANDIKA !!!!!!!!!!!!
Wowe Nyabingi #31:Nimura kugabana U Rwanda hagati yanyu Gahutu,Gatwa na Gatutsi,muzagire n,umugabane mugenera abanyarwanda.Ninde wakubwiye ko Gahuta,Gatwa na Gatutsi bo atari abanyarwanda?Kandi sinavuze ko ari ukugabana igihugu,ni ukugabana ubutetsi ntawe undyamiye undi.Ni Burundi si shyashya,aliko nibura buri murundi yiyumva muri ubwo butegetsi.Sinavuze rwose ko ari ukugabana ubutaka,nongere ngusobanuri.Ikibazo nyamukuru ni ukwiharira ubutegetsi bw,agatsiko(Akazu).Ibyo rero uzi ko bikemurwa na Democratie,ariyo ivamo amatora.Icyavuye mu matora kikubahirizwa.Amatora rero abera hano iwacu ntawakirirwa ayavugaho.Ni agahoma mumwa.Ikinamico!!!
@ Mugabe Paul. Iyo ubeshya abantu ngo amagufa ari mu nzibutso ni abahutu bishwe na F. P. R. uba utekereza ko abanyarwanda ari ibicucu? Cyangwa wibagiwe ko mwicaga abatutsi ku mugaragaro? Ariya magufa ni inzirakarengane zazize ko zavutse ari abatutsi n'abahutu b'inyangamugayo bari bariyemeje kurwanya amahano yakorwaga n'interahamwe. Erega bizabagora guhakana genocide mwakoreye abatutsi! Ntanubwo bishoboka kuko mumaze imyaka 17 muyihakana ariko byaranze. Naho rero wowe Paul Mugabe ibyo uvuga ni ubujajwa. Ntabwo intego ya Fpr kwari ukwica abahutu, abantu bishwe n'inkotanyi ni abasirikare bari baranze kwitandukanya n'ingoma y'abicanyi. Nonese Paul we, wumva abo bicanyi bari kurasa inkotanyi zikabihorera ngo ni uko ari abahutu? Ibyo ni ukurota nabi. Ntukajye wigira inshyanutsi bitazakurushya mu buzima.
Dore icyo mbona tubura: kwicara tukabwizanya ukuri. Gutegekera mu bwiru bwitwikiriye inda mbi, barangiza ngo ni hutu-tutsi maze rukambikana... Ibyo ni byo bituma bene igitugu baramba. Jye mbona n'uriya Rudahigwa yarishwe na bariya bamwandikiraga. Inda nini y'abategetsi ! Jye mbona yarashatse igabana kuko n'ubundi yari azi uko biriya bikingi byavuye mu buriganya, noneho bati vuga uvuye aha. Barangiza ngo ni abazungu. Niba na bo bari barimo, bari bayobowe na bene gutinya kubura imitungo bigwijeho. Kuva abanyarwanda dutinya ukuri ahubwo hakitwazwa ibindi, nguko gupyinagazwa kwacu.
Kuri Kidahamwa #27 Nimumara kugabana u Rwanda hagati yanyu Gahutu, Gatwa na Gatutsi, muzagire n'umugabane mugenera abanyarwanda. Uko uzaba ungana kose ariko ube nk'ubuvumo, natwe abazinutswe ayo moko tubone aho twisanzurira. Uwo mugabane uzabe umunani w'abanyarwanda ku Rwanda.
Ibyo mutangaza 1 na rimwe biba bifite ingingo ariko ndagira ngo muzagerageza murebe umuti wakemura ibibazo u Rwanda rufite maze tuve mu magambo. Thanks
Iriya baruwa irerekana neza amateka y'u Rwanda. None se ko bariya bemeza ko ibikingi ari ibyabo nkuko u Rwanda ari irw'Umwami; batubwira ibyo bikingi aho bari barabikuye. Batubwira uwari warahaye u Rwanda umwami. Amateka yerekana ko Umwami yitwazaga kuba yari yarishe Abahinza b'abahutu ndetse akabaca ibishahu. Ikimenyetso murikwa ruhame cyari ingoma KARINGA yari yarambitswe ibishahu by'Abahinza. Ndagira ngo ibyo bintu biragayitse cyane byo kwerekana ko ubutegetsi bwawe ubukura kuba warishe umaze gushahura abantu. Nyamara kandi ubutegetsi buriho mu Rwanda ubungubu niko bumeze. Bushingiye kuba FPR yirishe abantu benshi ndetse ibimenyetso ni turiya duhanga n'amagufa y'abantu birirwa banitse. Karinga ya FPR ni ziriya Nzibutso zirimo amagufa y'abahutu kuko ay'abatutsi bene wabo barayashyinguye mu cyubahiro. Mwitegereze neza umuco w'ibikingi waragarutse. Abategetsi ba FPR bafite ibikingi bakuye mu masambu y'abahutu bishwe. Ziriya ngoma zombi rero aho zikura ubutegetsi ni kubwicanyi.
Nyakubahwa Kagame niyunamure icumu,ahe abanyarwanda amahoro.Nagerageze yumve inama z,abagenzi yamenesheje kandi aribo bamwicaje kuri iyi ntebe mu Rugwiro.Ndavuga ba Nyamwasa nabagenzi.Niyumve inama za Musonera n,ubuhamya bwe,uri mwana w,i Nyanza.Nasubize amaso inyuma,arebe abanyarwanda bamaze kumuhunga kandi bari mu bushorishori bw,ubutegetsi bwe,maze agire ati:Ko ubanza hari ikintu kitagenda muri ubu butegetsi bwanjye.Nabe umugabo arekure bariya ba Victoire Umuhoza ,Mushyidi Deo na Ntaganda n,abandi bose bari mu kiziriko cye.Kagame nareke gutoteza no gutesha abamurwandiye agaciro:Buriya koko murumuna wa Kayumba arazira iki,n,abandi tudashobora kurondora.Nyamara baravuga ngo inkoni ikubise mukeba.....Reka ndekere aho.
Aliko kuki abanyarwanda tutareba na hafi yacu.Amakimbirane hagati ya Hutu-Tutsi ntawe utazi ko aricyo kibazo muri aka gahugu.None abatuyobora ngo ntihagire uhingutsa mu kamwa cg mu bikorwa aya magambo Hutu-Tutsi.Ni nde se uyobewe ko aka gahugu mu nzego zose z,ingenzi,ari abatutsi gusa.Igisoda ho ntawavuga,dore ko aricyo kibeshejeho iyi ngoma.Mu Burundi ntimuzi cg ntuzi ko bagabanye ubutegetsi sur base ya pourcentage by,ayo moko yombi.Biranditswe ndetse n,amahanga yarabyemeye.Kuki iyo bigeze k,u Rwanda bihinduka ingengas!!!!Ngilyo impfundu ly,ibibazo by,u Rwanda.Ibyo nibigerwaho amahoro azahinda,aliko igihe mwene Rutakabwa agifite inkota,numva bizagorana.Tubitege amaso.
IKIBAZO gikomeye uko njye mbyumva i Gasabo ni ukutemera abo turi bo...turiyemera buri wese akumva ari we ufite ibitekerezo bizima abandi nta kigenda...
ABAKURU BATI...IHUNGA UMURIZO WAYO IGWA RUHABO...kuba umutwa,umuhutu,umututsi cg se imvange ivuye kuri abo dore ko ari bo benshi mu by'ukuri si ikibazo,,,, ikibazo ni abatuyobora babi cg se abadukuriye babi,,,,bo badutoza kwangana....kandi igiti kigororwa kikiri gito. Abana barikundanira imiryangoigahaguruka...uramenye bariya ni inzigo ntidushyingirana n'ibindi...erega maye waba utazi kwihagararaho ngo ukore ikinyuze umutima wawe ukaba uremeye nuko ukajya kwihambira ku muntu utakuguye ku nzoka...ni naho hava ubuhemu butandukanye...ni uko babana akajya anyaruka akibyaranira n'uwo bakundanye mbere ni uko undi akaba umupapa w'amategeko....
Abantu baravuga bitewe n'aho umugati uri...iyo byivanze bacaho bagera hanze bakabivuga mu mazina yabyo...Emera uwo uri we uhe abandi amahoro ukore icyo ugomba gukora wirinde kugira uwo urenganya..nta kwihesha agaciro birenze ako
Tuzarubanamo bamwe mwakwikubira ubukungu cgse mwakwemera tugangira...iminsi yo kubaho ntiterwa n'uko umurozi cg umwicanyi yabyutse kuko uko yibeshya apanga guhitana abandi ni nako urupfu nawe ruri
kumupangira umunsi ruzamutera intorezo...Ubundi niba hari amakosa abho ni ukwica umuntu n'ubundi usanzwe azipfira ejo cg ejo bundi...iyo bamwe bakangata ukagira ngo iyo waburaye n'abawe hari ubimenya
cg se hari numwe ushishikazwa nuko warwaye...uretse abantu bikundira abandi bakabatabara mu ngorane zabo abandi si ukutubeshya gusa...
Guheza inguni no gutsimbarara si wo muti...umuti ni ukwicarana n'uwo mutabona ibintu kimwe ukamwereka uko wumva ibuntu na we akakwereka uko abibona...mugakosora amafuti mwembi mufite...ubundi mugakomera ku byiza ibyo iyo bitabaye hakurikiraho gushwana no kurimbagurana...
Naho uwavuze ngo iyo abantu babiri batumvikanye bakenera 3bita umusifuzi nyamara hari igihe umusifuzi ari we uba gashoza nduru bitewe n'icyo ashaka kugeraho...no none gusifurira abatagushaka ntacyo byungura...ubundi abantu iyo bafitanye amasinde bagombye kuyacocera hamwe.
Cyakora nanjye ndambiwe inyandiko z'ubwoko gusa zica kuri iyi site, na comments zayo z'amoko gusa! nk'aho bakwihase ibiduteza imbere n'ukuntu Rwanda yava mu maboko y'abatugejeje iwa ndabaga, ni hutu,
tutsi!!!
Muve mu moko, mu bugambo, mujye mu bikorwa!!!
KWEMERANYWA: kwemeranywa ku mahame amwe namwe hagati y'abahutu n'abatutsi jye mbona aricyo kibazo-nyamukuru. Ntangazwa no gusoma hano ko hakiri abantu bihanukira bati bariya bagaragu b'iBwami bari mu
kuri! Harimo ubuhezanguni budafite aho buhuriye n'ukuri. Ubwo buhezanguni ubusanga mu mpande zombi, haba mu batutsi cg mu bahutu. Ikibazo: tuzumva ryari ibintu kimwe, tuzumva ryari kimwe amahame
n'imitekerereze ya kidemokarasi? Inzira iracyari ndende.
Ubuhezanguni mu mitekerereze nicyo kibazo-nyamukuru abanyarwanda dufite. Buri wese afite uko yumva nuko abona amateka yúRwanda...ngaho aho ikibazo kiri. Nyamara burya iyo abantu batumvikanye ku kintu-runaka, haba umucamanza/arbitre ubakiranura. No mu banyarwanda dukeneye arbitre. Ninde uzatubera arbitre? Amahanga turayegera tukayapangamo amarangamutima yacu, bugacya nayo yaguye muri wa mutego wacu twisanganiwe w'ubuhezanguni, ugasanga yabogamiye ku ruhande uru cg ruriya. None ninde koko uzatubera arbitre mu mibonere-buhezanguni yacu y'amateka yacu?
RC
Bivugwa ko muri iriya revolution hari abatutsi boherejwe gutura mu Bugesera (Nyamata). Bivugwa ariko nanone ko babajyanyeyo bashaka kubica ngo kubera uko aho hantu hari hameze. Aho hantu se niba koko hari habi kuki bariya bagaragu bo bari bashatse kujyanayo abahutu babavanye mu masambu yabo? Niba bivugwa ko genocide yatangiye muri revolution abatutsi boherezwa aho hantu habi, aho umugambi ntiwacuzwe na bariya bagaragu b'i bwami??
Revolution irakenewe ntabwo dukeneye u rda rwumuntu dukeneye u rda rwabanyarwanda uko ari inyabutatu rurangwa nabahutu abatutsi na abatwa tukabana tugasabana tugashyingirana ntamususu kdi twese hamwe tuzabigeraho niba atari ibyo u rwanda rurasenyutse mugire amahoro
ngewe icyo nibaza kuri aba bapadiri birirwa bashyushya imitwe yabanyarwanda, ukabona barashyize ubwoko imbere ntakindi kiba kuri ino cite yabo usibye amacakubiri? jye nkibaza ese aba bapadiri niba intambara yarateye bari mu rwanda bitwaye gute? ese ko bihaye imana cg shitani? ese koko nibo bandika ibi? cg biyitirira amazina yabapadiri? niba ari abapadiri ntekerezako badakorera Imana ahubwo nabapadiri bashitani kuko wunva mubyo bandika ntakintu gishobora guteza imbere abanyarwanda usibye kubatanya? igihe u rwanda rugezemo ntago ari ukwireba mo ubwoko kuko ntacyo bumaze ntanicyo buzakugezamo mu buzima bwawe bwaburimunsi? mwe mushyiraho izi nyandiko muhinduke muve ibuzimu mujye ibuntu apana gushyira ubwoko imbere ;;;
Ariko iyo umuntu avuga ngo ibaruwa ni urukozasoni, ikibi kirimo ni ikihe? abanditsi ba leprophete barakabya cyane, baba bagirango tugwe mu mutego wabo.
Njyewe inkuru aba bapadiri banditse haba harimo amacakuburi, njyewe nabagira inama yo kugabanya amacakubiri noneho bakarekera abandi batanga inkuru igahita uko yakabaye, noneho commentaires zabo zakajya hasi hano uko natwe tubikora.
uru rubuga ndarukunda, ariko maze kubona ko inkuru zose zica hano, abapadiri bongeramo akunyo kugirango tugwe mu mu mutego w'amacakubiri! abantu bajye basoma kandi bashishoze.
Umva rwose technology yateye imbere, abirirwa biruka iyo za kigali, chicago, belgique cga inyuma ya Kabale ngo bashyigikiye Kagame, bamenye ko bubakira ku kirunga.Mu minsi mike bazabona ko mine bateze ari bo iturikanye, uretse ko bagombye kwibuka ko umutego mutindi....
Mwambutsa (#5) na Nsuti (#13) Kugeza ubu ntimurumva ko ariya masambu na biriya bikingi ari ubutaka bwera bariya Batutsi bari barambuye ba nyirabwo b'Abahutu, kandi ako abo Bahutu babakoreraga badahembwa? Umuntu yakwambura ibyawe, wagira uti "reka nibura tugabane", ngo "vuga uvuye aho"?
NIMUSHAKE UBURYO TWABONA IBINTU MU NYUNGU ZIMWE NAHO UBUNDI NTAHO TWAKWIGEZA. Yes, REVOLUSIYO YARABAYE, YABA YO ITABA YO. ARIKO IRIMO AMARANGAMUTIMA MENSHI, KIMWE NA COUP D'ETAT YO MURI 1973, KIMWE
NO GUFATA UBUTEGETSI 1994. MURI RUSANGE 1959 ABAHUTU BARISHIMYE ABATUTSI BARABABARA. MURI 1973 ABAKIGA BARISHIMYE ABANYENDUGA BARABABARA, ABATUTSI BO WENDA BARISHIMYE. MU 1994 ABATUTSI BAMWE
BARABABAJWE, ABANDI BABYINA INSINZI, ABAHUTU BABURA AMATA BAYIFANYE MU KANWA KUBERA GUTSEMATSEMBA.
NONE SE TUGUME MURI URWO TURATA NARI UMUGABO IDAHABWA INTEBE. TUMENYE AKABABARO KA MURI WESE TWIBANDA KU BYIZA TWAHURIYEHO MU GIHE CYASHIZE KURUTA IBYADUTANDUKANIJE. NONE SE KUKI WAKWISHIMIRA KUVUGA KU BYAKUNEJEJE ARIKO BIKABABAZA UNDI. "Ariko rero nyine politike ishingiye ku marangamutima", niyo twibandaho kuko n'abantu nibyo bumva kurusha ibindi.
Nanjye ariko mbaze. Intego ya revolisiyo yari ukugeza abahutu ku byiza by'igihugu cyangwa yari ukubyambura abatutsi bake babifite. Kuki niba hari amasambu atagira nyirayo, abatarayagira batayahawe ahubwo bagasaba gukeberwa ku y'abaturanyi babo bifite. Bisa n'aho inzangano no kwihorera ari byo byari byimirijwe imbere kurenza inyungu za rubanda nyamwinshi y'abakene b'abahutu n'abatutsi. Byaragaragaye kandi ko aho aba banyabikingi birukaniwe, bitagabanyijwe abakene ahubwo byazunguwe n'abandi bake bari bagize ubuyobozi bwa parmehutu. Kuri Repubulika ya mbere n'iya kabari, Rubanda nyamwinshi y'abahutu kimwe n'abatutsi yagumye mu bukene ntiyajya mbere na mba mu gihe agatsiko kamwe nko ku gihe cya cyami kikubiraga ibyiza by'igihugu. Nta revolution izigera ibaho mu Rwanda nitutarenga ikibazo cy'amoko ngo dukore politiki itagira amarangamutima.
Ngaho namwe nimwiyumvire indi mipangu mishya yo guhitana Kayumba muri Afrika y'epfo. Namwe nimwiyumvire noneho aho ibintu byari bigeze. Ni amakuru mashya pe. Nsoma iyo link:
http://www.umuvugizi.com/?p=2741
Mwambutsa je te remcie bcp de ta réaction..!
Mr president, wakwihanganye utazajya gusebera Gevene koko? ibyo bintu usaba ntabwo bazabikwemerera rwose, buriya nakwe uza iburayi n'amarica tukagukomera yombi,turihafi kuzakuvugkriza induru wibaze,
niyo mpamvu ushatse wagabanya gutagaguza amafranga uza inaha kutubeshya kuko ntitukuyobewe, uribuka kuri kurugamba abana babatutsi wishe uko bangana, abahutu murwanda, na congo, abatutsi
babanyamurenye wishe urazi uko bangana, uzi ibibazo ufite muri UN na HR, none se urashaka kuvuga ko ibyo byose batabizi kuburyo bazabirengaho?
ahubwo niba ushaka kureba ibyo the whole world think about you nibyo bikurikiyeho. nubwo utagirwa inama ntunagire icyo utinya nkugiriye inama wagabanya kuko nureba nabi, uzahigwa kurusha OSAMA. nimuva Geneve uzumirwa ahubwo. byinshi bizahinduka
sawa.....!!
nu ukutagira ubwenge, umugani wa kayumba guserabratinga intsinzi, wafashe igihugu hapfuye abantu bangana kuriya, fpr ntabwo yatsinze intambara, they are loser.more than 2 millions has lost their lives in 94 and congo, there is no intsinzi hejuru yimirambo ingana kuriya, hutu tutsi mushyire ubwenge kugihe, mureke guhora mwiyemera.
Muri Rusange nkurikije imyumvire nimitekerereze yanjye nirinze gukoresha amarangamutima ashingiye kubudasa namoko ya Gahutu Gatutsi nkoko biri mu bihugu byacu Rwanda na Burundi yenda Tunavuge Uganda na Kongo ndasanga ino baruwa ya Kabiri nta nenge nini nayivugaho nubwo iyambere yari yuzuye ububisha ubugome nubugambanyi bwabariya bagaragu. Kuko nasomye iya mbere ubu ngubu nkaba maze gusoma iyi ngiy ya kabiri nayo hanyuma nya kuzigereranya zose nsanze iyi ngiyi yakabiri rwose yarimo imvugo nyoroshyo kandi irimo nikinyabupfura nubwo bwose byabonekaga ko badashaka revolisiyo. Hanyuma rero kudashaka revolisiyo byo wenda ntabishyira mu ruhande rwo kuvuga ngo nuko bari abatutsi kuko ndahamya neza ko nabwo iyo bajya kuba ari bahutu ntawari kwemera gukurwa mubye kandi amashyamba ahari yabantu bari bakagombye guturamo. gusa ahangaha icyo umuntu yakagombye kureba muri ino baruwa ni mugambi igitekerezo gikuru umwami yagombaga kwisunga kugira ngo asaranganye abanyarwanda umutungo kamere wabo. Ibyo umwami rero yakoze byanyibukije Kera ba Papa bahunga mri 1972 bahungira mu Rwanda ubwo Habyarimana yigendere amahoro kuko aba faransa bavuga ngo qui vivra verra yabatwaye ajya kubaroha mu Mutara abakura iririma no mu Bugesera ngo arimo akomeza ubucuti bwe na Micombero wa nyanyasa abaturage akabica urubozo. Hakumenya ko inkoni ikubise mukeba uyirenza urugo kubera kutabona kure kubibazo byari mu Rwanda kugira ngo Habyarimana abonereho no kuba yari gufasha abarundi bakagira Revolution mu gihugu gituranyi kugira ngo habe isaranganya ry'umutungo byamuviriyemo kuva kwisi agenda nka Nyomberi. Icyo navuga aha ngaha rero revolusio yari ikenewe rwose byukuri mu Rwanda ariko nkurikije amateka yu Rwanda nize kuko ari naho navukiye kuvuga ko revolusio yari iya bahutu gusa kwaba ari ukwihenda kuko hari n' ubundi bwoko bwa batutsi bari bararenganijwe n'ingoma ya cyami kandi nabo bari bakeneye impinduramatwara hakaba isaranganya ry'umutungo kamere 'u Rwanda, ariko kubera ko abatutsi bari minoritaire (Nyamuke) byatuma amajwi yabo batutsi bake atajya hejuru ngo yumvikane noneho biboneka ko abahutu aribo bari hejuru kandi ko aribo bashaka impinduramatwara gusa. Rusange ubwo isura ya revolusio ihinduka uko nguko yitirirwa iyabahutu ariko witegereje neza wasanga revolusio yabaye mu Rwanda ari nka Rvolusio zabaye nahandi hose mu bihugu byaba Zungu zari zishingiye ahanini kuri Classe sociale La bourgoisie La noblesse et Les ouvriers. Hanyuma rero kubera ko ba Rugigana bo mwihindiri rya Independence bari bamaze kubona ko ibyo kwiyambika amakanzu bigira Abakozi bimana bibatekurukanye niko guhita bashaka guca inyuma isura ya Revolusio barayihindura binyuze muri Medias bakayita ukutariko ngo ni Revolusio Hutu bituma na babatutsi bake bari bakeneye impinduramatwara batinya icyo kijambo ngo Revolusio hutu icyaje kubyunyura rero bivaye nuko abanyarwanda batare bwatere imbere muri politike ubwo baba bisunze MDR Palime Hutu noneho umutusi yumvishije ibyo akuka umutima ati rwose revolusio natwe twari dukeneye yari revolusio Nyarwanda ntabwo yari Revolution Mputu. Ariko muri Rusange Revolusio yakorwa yari nyarwanda ahubow haba ubuswa bwo kuyiha umurongo nyirizina kugira ngo ibumbire hamwe abanyarwanda bose muri Rusange bari bakeneye Impinduramatwara. Nguko uko ibintu twagiye tubyitiranya ibindi bikatubana urusobe. Ariko Ndafite Icyizere ko Bishire bitinde Abahutu Abatwa na Batutsi ibihe bizagera ahari urwanko habe urukundo. Harakabura amahoro sekibi we utera urwanko mubasangiye uburaro nuburamuko mubasangiye igihugu basangira gupfa no kuramuka. Murakoze.
HAPPY LIBERATION DAY to you all Rwandans !!!
Ambasador Kamali wari muri Afrika yepfo ngo yirukanywe ku kazi azira ko yatindiganije gutanga amafaranga ayaha abagombaga kwica Kayumba Nyamwasa, icyo cyaha nicyo cyamuviriyemo kwirukanwa ku kazi kuko atahise akora mwisanduku ya Embassy ngo yishyure abicanyi
Erega uyu muperezida wacu nta soni agira! Buriya arashaka izindi mpamvu zo kunywa amaraso. "Akumbuye inkogoto". Ngo iyo umurozi amaze kabiri atisasiye abantu, ngo arabirwara akaremba, akongera gufata agatege iyo abuhaye nk'umwe mu nkoramutima ze, maze uyu akaza amubwira ko amaze kumugarika. Icyo gihe ngo ahita abaduka asimbuka. None rero, umwuzukuru wa Kanjogera buriya arakumbuye. Kandi rero muzi ko yararika ibihumbi, ntanezezwa na bangahe. Dore yica nka Tsunami. Ngaho genda ucyure wice. Ngo ufite abajyanama n'abaja hakurya y'amazi. Umunsi bakwitaje, abantu bose bazakwinuka. Jye inama naguha, ni uko wategura abana bawe kuzarushingana buri wese n'umucikacumu w'umuhutu/kazi cg n'umucikacumu w'umutwa/kazi: Nibigenda gutyo, bazaba bakuruse, bagitsinze cy'umutwe. Noneho n'izahehe wenda zizatinyuka zitahe.
Amakuru yamenyekanye ko Kagame nabicanyi bamaze gupanga umugambi wo kwicira abantu mu Bwongereza nahandi, aya makuru avuye ahantu hizewe aremeza ko abantu bise ko ari target ari MARARA Noble, UMULISA
Jane, GASASIRA J Bosco. ngo Rene na Musonera babaretse kubera ko byasakuje, ngo hamaze gutangwa amafaranga menshi ahabwa abantu babasomali bafite ubwenegihugu bwubwongereza hemejwe kandi ko
bagerageza kwicwa muri Winter ngo nibwo byaba byoroshye, kandi ngo hakaba havugwa ko uburyo bwahiswemo bwaba kuzabatera ibyuma ku migoroba muri Winter, ngo ariko habonetse nubundi buryo byaba
byiza.
Ubu rero ngo igikuru ni ukumenya cyane inshuti nabakorana nabo bantu cyane.
Aya makuru yizewe cyane, nkaba nsaba umuntu wese waba azi nomero zaba bantu kubaburira cyane, birinde inshuti zabo bazigenzure cyane kandi birinde imigoroba,
NYABUNEKA UWABA AZI NOMERO ZABA BANTU YABABWIRA KARE, AMARASO YABANYARWANDA YAMENETSE ARAHAGIJE. IBI BYATURUTSE KU NAMA YAKOZWE MWIBANGA YIGA KURI MSG ZIRI KURI YOU TUBE HAMWE NIZINDI NYANDIKO, AHO UMULISA JANE YAMAGANA ITORERO.
NYABUNEKA NYABUNEKA NYABUNEKA MWIRINDE MWIRINDE CYANE MWIRINDE CYANE.
susuruka.com
njye ndabona inkuru nk iyi nta kindi igamije uretse kutuzanamo AMACAKUBIRI mujye mushyira inkuru ku rubuga rwanyu zidufitiye akamaro
Ariko ndabona nta kibi aba basaza bavuze. Wowe wakwemera kunyagwa nta mpamvu? Ese ababa babizi wa mugani kuki batagabiraga ba nyakujya ahadatuwe hakiri amasambu?
Uru rwandiko ndabona atarirwo rwari kuba urwitwazo n'ubundi umugambi bari bawuryamanye.
Murakoze murakarama! Ibyo musezeranye mubitugezaho! Uru rwandiko rurumvikana kandi mwerekanye aho mwarukuye! Burya tuzira kudasoma!
Ariko se aba basaza bandikaga batya bandikira umwami w'i Rwanda! Bari baragabiwe na nde ngo bagire imvugo imeze gutya? Ubwo se mu biganiro byabo n'abagererwa babo byagendaga bite?
Ngo Revolisiyo ntiyari kuba? Kutayitabira kwari ukuba uwirengagije umwuka wari mu gihugu nuko bamwe bashaka kuryamira abandi! Ubu se bwo ntishobora kuzabaho??? Murambwire!
Abanditsi ba Le prophète murakoze...ubwo tuzaganira no kuri iyi nkuru!


text:
YIGIZE SYOLI
Uyu mugani baca ngo: "Yigize syoli", bawuca iyo babonye umuntu wese wigize umushirasoni kabuhariwe, akaba ikinani muri byose; ni bwo bagira, bati: "Uno mwana cyangwa uno muntu yigize syoli!" Byakomotse kuri Syoli w'i Nyagahanga (Byumba); ahagana mu mwaka w'i 1600.
Syoli yabyirukiye ku Cyuru (Byumba), ku ngoma ya Mutara Semugeshi; abyiruka akunda umuhigo, aba umuhigi w'umukogoto; akica inyamaswa z'ishyamba ndetse ntakangwe n'iz'inkazi: nk'intare, ingwe, imbogo n'izindi. Abandi bahigi baza kumurarika ngo bazajyane guhiga, akabakabukana ngo ntibazi kurasa; ati: "Nzijyana n'umuheto wanjye!" Umugore we yamugira inama yo gufatanya n'abandi kuko nta mugabo umwe, Syoli akamutwama, ngo: "Aho ntugira ngo nanjye ndi nka bamwe mupfa kwita abahigi!" Ati: "Uretse no kujyana umuheto n'aho najyana inkoni yanjye nta nyamaswa yandinda!" Umugore agatererayo utwatsi ati: "Urambone!" Ariko bimwanga mu nda, bukeye ashaka inzoga, ayijyana ku Cyuru kwa sebukwe (se wa Syoli).
Agezeyo abwira sebukwe, ati: "Dawe iyi nzoga nkuzaniye ni iyo kugira ngo uzampanire umuhungu wawe yarananiye; yihaye kujya ahiga mu ishyamba rya Nyagahanga wenyine, kandi muzi uko rimeze; ati: "Ndetse n'abandi bahigi bamuraritse arabirukana ngo ni we uzi umuheto wenyine, batirimuka, nagira ngo mwumvishe ukuri kwabo akantwama akandaza ku nkeke ankoba. Sebukwe aramusubiza, ati: "Genda, ndamara gatatu nkaza kubaza icyo kiroge uko cyigize".
Ya minsi ishize, umukambwe arashyogoza ajya i Nyagahanga iw'umuhungu. Agezeyo asanga Syoli yagiye guhiga wenyine; nimugoroba abungukana ingwe yishe, asanga se yicaye iwe amwereka umuhigo. Amaze kwicara, se aramubaza, ati: "Mbese ko uje uri umwe, abandi mwahiganye bari hehe?" Syoli, ati: "Nta bwo mpigana n'abandi mpiga jyenyine. Se, ati: "Ese mwana wanjye niba uri n'umukogoto, harya urasa umuhinyoro ntiyarengera uzi kwinjiza?" Syoli ati: "Aho nabereye sindahigana n'abandi." Se ararakara; ati: "Nkabona n'umugore wawe yaraguhannye ukamunanira, koko wigize intabikozwa!" Yungamo, ati: "Harya ngo wica ingwe sha! hari ubwo urutoni urunguru ruzakwihererana ubure kivurira!" Umusaza arara ataraye, bukeye azinduka yitahira. Amaze gutaha muka Syoli asigara mu mazi abira kuko yareze umugabo kuri sebukwe. Syoli arabisha, abwira umugore; ati: "Ubu ngiye mu ishyamba kandi sinjyana umuheto, ndajyana icumu n'inkoni yanjye nkuzanire intare; ariko nimara kuyikwereka wiyimbire; noye ayo!"
Nuko aturumbukana icumu n'umujinya wica inka, ubwo hari ku kagoroba, ageze ku ishyamba ajya ku nama mu rucucu rwari mu nsi y'inzira, agisutama urukwavu rumuturumbuka mu nsi yiterera hejuru, agira igihunga, aragwaguza, yishita ku icumu rye ryari rimushinze imbere, rimwahuranya umutima arahwera; azimira atyo azize guhinyura ay'abakuru. Kuva ubwo rero rubanda bibuka uko yajyaga ananira abamuhana ntakangwe n'inyamaswa z'inkazi, bakurizaho bavuga ko umuntu wese wananiranye mu mico akigira intabikangwa yigize syoli


text:
Umuryango wita ku bafite ubumuga witwa NUDOR (National Union of Disability Organizations in Rwanda) urashinja hoteli Top Tower iherereye ku Kacyiru mu mujyi wa Kigali, kubahemukira no kubahesha isura mbi bakayihesha n’u Rwanda, barangiza bagashaka no kubambura arenga miliyoni eshanu.
Mu kwezi kwa Mata uyu mwaka, nibwo umuryango wita ku bafite ubumuga, NUDOR, wagiye muri Top Tower Hotel, babamenyesha ko bafite igikorwa mpuzamahanga cyagombaga guhuza abafite ubumuga bo mu bihugu 11 birimo n’u Rwanda, igikorwa kikabera mu mujyi wa Kigali.
NUDOR yerekanye ibyo bari bakeneye muri iyi hoteli birimo amafunguro, ibyumba byo kuraramo n’icyumba cy’inama, hanyuma hoteli ibereka ko habazwe igiteranyo cy’ibyo bari guhabwa mu minsi yose igikorwa cyagombaga kumara, bagombaga kubishyura amafaranga y’u Rwanda 14.621.000, inyemezabwishyu dufitiye kopi zikaba zerekana ko tariki 19 Mata 2016, NUDOR yishyuye Top Tower Hotel kimwe cya kabiri cy’amafaranga yose yasabwaga, ni ukuvuga 7.310.500.
Igikorwa cya NUDOR cyagombaga kuba mu ntangiriro za Gicurasi, ndetse mu mpera z’ukwezi kwa Mata bamwe mu bagombaga guturuka hanze y’u Rwanda baraje bacumbika muri hoteli, ariko haza kubaho ikibazo cy’uko icyumba cy’inama bari gukoresha basanze hoteli yaragihaye abandi, hasigara icyumba cy’inama cyo hejuru kandi mu bari kwitabira igikorwa hari harimo n’abafite ubumuga bw’ingingo, ikigeretseho n’icyuma kizamura abantu mu nyubako (elevator) cya hoteli cyari cyarapfuye.
Nyuma yo kubona ko hoteli yabahemukiye, tariki 2 Gicurasi 2016, NUDOR yandikiye ubuyobozi bwa hoteli isaba gusubizwa amafaranga bari barishyuye mbere, inabamenyesha ko bagiye gushaka ahandi bakura hoteli ibaha icyumba abafite ubumuga bashobora kugeramo byoroshye. Kuva ubwo hoteli yabijeje ko igomba kubasubiza amafaranga yabo vuba ikuyemo ayakoreshejwe n’abanyamahanga bahabaye iminsi micye mbere y’uko igikorwa gitangira, ariko kugeza n’ubu ubuyobozi bwa NUDOR buvuga ko baheze mu gihirahiro, hakiyongeraho n’icyo babona nk’agasuzuguro.
Ubwo twageraga kuri hoteli Top Tower kuri uyu wa Kabiri, ushinzwe imicungire yayo (Manager) yabanje kuduhamiriza ko iki kibazo yakimenye uwo munsi, tumubajije iby’ibaruwa bandikiye NUDOR babemerera kubasubiza amafaranga avuga ko uwayanditse ari ushinzwe ubucuruzi n’amasoko kandi akaba yarabikoze ku giti cye aho kuba mu izina rya hoteli. Yabanje kubeshya abanyamakuru kandi ko uwo wabikoze adahari, mu gihe byaje kugaragara ko yari yihishe muri hoteli, maze akaza gusohoka amaze kumva ko umuyobozi we amugeretseho ibibazo akabyita ibye ku giti cye.
Ibintu byahise bihindura isura babanza gushaka guterana amagambo, ushinzwe ubucuruzi n’amasoko ashimangira ko ibyakozwe byose byakozwe mu izina ry’ubuyobozi, hanyuma umuyobozi we nawe arabyemera. Aba bombi bemereye abanyamakuru noneho ko ikibazo bakizi, ariko bavuga ko benda kugikemura, ndetse ko batarumvikana na NUDOR umubare w’amafaranga babasigayemo, havuyemo ayari amaze gukoreshwa. Ku rundi ruhande ariko, banivugiye ko barimo imyenda myinshi y’abandi bantu batandukanye, ngo kuko nabo hari ababambuye, aha bakaba bashakaga guca amarenga ko nta mafaranga bafite.
Bizimana Dominique, umuyobozi wa NUDOR, yadutangarije ko kuva batangira kubishyuza basigaye banga kubitaba kuri telefone, ugiyeyo nawe bakaba bamuhererekanya, uwo babajije akabohereza ku wundi gutyo gutyo. Avuga ko bibabaje kubona Top Tower ari hoteli imeze neza ariko imikorere ikaba ari mibi, kuko uretse kubambura, ibyo babakoreye byanabahesheje isura mbi ubwabo bikanayihesha igihugu kuko abanyamahanga bari baje mu gikorwa cyabo bababajwe no kutubahiriza gahunda basanganye iyi hoteli, kugeza ubwo bakuwemo bakajyanwa ahandi.


text:
Ubushakashatsi butandukanye bwagiye bukorwa bwagiye bugaragaza ko umubiri ufite ibice bimwe na bimwe bifite ibyiyumviro kurusha ibindi ku buryo iyo ugerageje kubikorakora mu gihe cy’ imibonano mpuzabitsina nta kabuza uwo muyikorana arakwirahira kandi akanyanyurwa.
Dore ibice by’umugore bigira ibyumviro cyane umuntu ashobora kugenda akoraho mu gihe ashaka kuryohereza umugore, mu gihe barimo gukorana imibonano mpuzabitsina:
1. Rugongo (Clitoris) ni kimwe mu bice by’ inyuma by’ imyanya y’ igitsina gore
2. Vagin n’ ibindi bice by’ inyuma bigize igitsina gore
3. Gusomana ku munwa
4. Gukora ku ibere
5. Imbere ku itako
6. Mu mahuriro y’ inshyi z’ akaboko (La nuque)
7. Ku matwi (Oreilles)
8. Gukora inyuma umanuka uzamuka ku ruti rw’ umugongo
Dore aho ushobora gukorakora umugabo akanyurwa mugihe atera akabariro:
1. Gukorakora agice cyo ku mutwe w’igitsina gabo
2. Gusoma ku munwa
3. Amabya (Testicules)
4. Ku matako imbere
5. Ahagana inyuma mu ntugu .
6. Gukorakora ku matwi


text:
Ikamyo yaguye ku kiraro cya Rwabusoro ifunga umuhanda
Ikamyo ya rukururana yari yikoreye isima ipima toni 35 yaguye ku kiraro cya Rwabusoro, irangirika ibuza izindi modoka gutambuka.
Iyi kamyo yo mubwoko bwa Benz ifite puraki RAD 613 H yakoze impanuka mu ma saa kumi n’ebyiri z’umugoroba ku itariki ya 15 Ugushyingo 2016.
Ikiraro cya Rwabusoro kiri ku mugezi w’akanyaru, gihuza Akarere ka Nyanza mu murenge wa Busoro n’aka Bugesera mu murenge wa Nyarugenge.
Umunyamabanga nshingwabikorwa w’umusigire w’umurenge wa Nyarugenge, Karugwiro Antoinette avuga ko iyo modoka yavaga i Rusizi ivuye kuzana isima iyijyanye kuyicuruza mu murenge wa Ruhuha.
Agira ati “Umushoferi yageze i Nyanza yigira inama zo guca uyu muhanda ariko nta menye ko wagenewe imodoka nto n’amamoto kuko wakozwe muburyo bwo gufasha abaturage, ariko imodoka nini zo ntizemerewe.
Akomeza avuga ko iyo modoka yageze hagati inanirwa gukata kubera uburemere bwayo maze bituma igwa irangirika kuburyo igice cy’imbere cyatandukanye n’ikinyuma.
Ati “Twagize amahirwe nta muntu n’umwe waguye muri iyi mpanuka cyangwa ngo ayikomerekeremo, gusa isima yaritwaye inyinshi yangiritse.”
Ikiraro cya Rwabusoro cyari cyaracitse tariki ya 15 Ukwakira 2014 nyuma yo gucibwaho n’ikamyo iremereye.
Nyuma go gucika cyarasanwe ariko bagikora ku buryo barambika ibintu bikomeye mu mazi ubundi hejuru bashyiraho ibitaka. Banasize ahantu hanyura abanyamaguru gusa.
Iyo kamyo yongeye kuhanyura yatumye cyongera kwangirika.
Ubuyobozi bw’umurenge wa Nyarugenge bwaburiye abashoferi b’imodoka ziremereye kutanyura muri uwo muhanda kuko udakomeye. Ariko iyo kamyo yahanyuze uwari uyitwaye adafite ayo makuru.
Ibitekerezo ( 10 )
Ibiraro bishaje hirya nohino mugihugu nibagerageze babivugurure
Akenshi banyura iy’ubusamo bashaka kurya mazout yari kubanyuza i Kigali.
Tugomb kujy dutwara imodok turi bazim tutasinz kdi tukitonder umuhand tugashishikariz abashinzwe ibyubwubats bakajy bakomez inyubako zimw
bavandimwe burya ntawakwifuza ibyago cg ngo abihitamo! kuko burya ibimenyetso byo mumuhanda n’ibyapa nkuko amategeko y’umuhanda abiteganya nibyo byemeza umuyobozi w’ikinyaboziga ko yemerewe kuhanyura cg atabyemerewe! ubworero ababishinzwe badufashe kko biteza igihombo kuri reta n’abashoramari n’abaturage muri rusange!.
@ Koraneza
Wowe uravuga gusa umushoramari ukibagirwa imisoro y’abaturage yasannye kiriya kiraro none cyikaba gisenyutse mu gihe nk’icyo guhumbya? Ko nshimye se ubwishingizi bushobora kwishyura ikamyo na sima Leta nayo izishyuza ikiraro cyangijwe n’ikiryabarezi wa mugani?
Nibyo koko uyu mushoferi ashobora kuba afite amakosa akomeye yo kuba yanyuze ahantu hatemewe kunyurwa n’imodoka ipakiye nk’iyo yari atwaye, bishobora no gutuma nyiri imodoka yabihomberamo bitewe n’ubwishingizi afite. Cyakora umuntu ntiyabura kwibaza niba hari ibyapa biri kuri uriya muhanda bibuza imodoka runaka kuwunyuramo. Bibaye bidahari byaba ari gahomamunwa kuko ayo makuru y’uko umuhanda umeze nta handi yava atari ku byapa byabugenewe! None se umuntu azava Mombassa akure he amakuru ya ngombwa yerekeye uko umuhanda uteye atari ku byapa? MININFRA ni wowe ubwirwa...
Nge ndabona uwomushoferi ariwe wizize.
nibyo accident yabaye ariko hakagombye kujya hashyirwa ibyapa biburira cg bibuza kuko ibi nabyo bihombya Leta, Reba ingengo y’imari yashyizwe kuri ryo teme mumyaka 2 gusa rikaba risenyutse, abaturage bagiye kujya mubwigunjye, hakwiye kujya hashyirwaho ingamba zo gusigasira ibyagezweho.
Njye ndumva nta mushoffeur wajya ufata urugendo rungana kuriya nta makuru y’aho ajya cg anyura afite kbsa! cyane ko ikoranabuhanga ryatwegerejwe!! nta no guterefona abo asanze ngo bamuhe amakuru y’inzira kweri! pore sana
Abashoramari baragowe!!! Ndebera nka kino kiryabarezi ngo ni chauffard!!!???!!! Ubu koko yajyaga he? Iyo afata inzira yose nkuko bisanzwe yari no kugera yo mbere ho amasaha abiri, atiriwe ajya guhingagura amayaga n’u bugesera bwose!Ubu se koko assurance zagowe !!!!


text:
Umuhanzikazi Teta Diana, ashengurwa cyane no kuba atarigeze amenya nyina umubyara, gusa kumubona mu mafoto bikaba bimumushushanyiriza, amavamutima akaba menshi kuburyo yumva amugomba indirimbo yerekana ibyiyumviro amufitemo.
Teta Diana yavutse tariki 5 Gicurasi 1992, bivuga ko muri uku kwezi kwa Gicurasi yujuje imyaka 24 y’amavuko. Yavukiye mu gihugu cya Kenya, avuka mu muryango w’abana 2 ariko ntiyagize amahirwe yo kuba agifite ababyeyi be, kuko nyina yatabarutse Teta akiri muto cyane naho se witwaga Frazier Birangwa we yatabarutse mu mwaka wa 2006.
Kuri uyu wa Gatatu tariki 11 Gicurasi 2016, abinyujije ku mbuga nkoranyambaga zitandukanye akoresha, Teta Diana yashyize hanze ifoto ye n’iya nyina umubyara akiri ku isi, maze yandikaho amagambo agira ati: "Hari ubwo uba utaragize amahirwe yo kumenya umuntu w’agaciro gahambaye kuri wowe, ariko kumubona amwenyura bikamukubwiraho byose... Ntekereza ko nkugomba indirimbo mama..."
Iyi niyo foto Teta Diana yashyize hanze, aho ubanza ari we naho ukurikiyeho akaba ari umubyeyi we
Nyuma yo kubura nyina akiri muto cyane kuburyo atigeze anamumenya, Teta Diana yarezwe na Se ari nawe mubyeyi yari asigaranye, ariko ubwo yari afite imyaka 14 nawe yaratabarutse, uyu muhanzikazi akomeza kubaho mu buzima bw’impfubyi, ariko ntibyamubujije gukomeza kwirwanaho no kwiteza imbere.


text:
Nishimiye kugaragaza ikifuzo cyange cyo gushaka inshutu mbinyujije kuri uru rubuga rw'abakunzi n'abakundana. Nitwa Filston Emmy, mfite imyaka 23 with size of 1.65m , mfite akazi nkaba ndi n'umunyeshuri muri KIE Evening program (soir).
Ndashaka umwana w'umukobwa ugira urukundo agakunda kandi agakundana atizigamye kuko nange niko mbikora (mbese umwana w'umutima wuje ubwuzu kandi ushobora kumviramo inshuti y'ibihe bidashira)abaye afite hagati ya 18 na 21year old, atarengeje 1.68m, ari inzobe idacanye cyane, uwiga secondary cg se yarayirangije; uwujuje ibyo byaba ari akarusho.
NB: Agafoto ntabwo gahise kaboneka but if u're interrested, nyandikira kuri iyi address fistonemily@yahoo.fr cgse mpamagara at this number 07 22 23 11 10 so, agafoto ngiye gushaka means but uhise unyohereza akawe and me i'll do the same directly.
Mugire ibihe byiza by'urukundo ndetse n'amahitamo meza.


text:
Menya byinshi ku icyinzari, ikirungo kivura indwara nyinshi.
Ikijumba cy’icyinzari n’ifu ivamo
Kuba wamenya iri jambo icyinzari, birasaba ko waba waravukiye cyangwa warabaye ahantu mu cyaro kuko niho biboneka cyane. Ushobora gusanga ari cyo kirungo cya mbere cyiza. Ndetse abavuzi gakondo b’abahinde bakoreshaga icyinzari bavura indwara zinyuranye.
Icyinzari kiboneka usya imizi imeze nka tangawizi, dore ko binari muryango umwe w’ibimera.
Akenshi mu kugikoresha, ifu yacyo ivangwa mu byo kurya gusa ushobora no kuyikoresha nk’amajyani mu cyayi. Mu ndimi z’amahanga ni curcuma mu gifaransa, turmeric mu cyongereza.
Ese iki kirungo ni iki kimariye ubuzima bwacu?
Icyinzari, uko kiboneka haba hejuru no mu butaka
Kurwanya ubwivumbure bw’umubiri. Icyinzari kirimo curcumin, ikaba yaragaragayeho ko ibuza ikorwa rya histamine. Kuko histamine ishobora gutera uduheri ku mubiri, icyinzari gifasha kurwanya ibiheri ku mubiri byatewe n’ubwivumbure. Si ibyo gusa kuko histamine itera umubiri kubyimbirwa, bikaba byatera imitsi kurega, bikaba bibi ku barwayi ba asima. Niyo mpamvu icyinzari ari ibiryo byiza ku murwayi wa asima. Muri rusange ubwivumbure bwose bw’umubiri, gihangana nabwo.
Ni cyiza ku ruhu. Abavuzi gakondo bagiye bagikoresha mu kuvura ibishishi n’ibindi biheri byo ku ruhu. Ndetse ubushakashatsi bwa vuba bugenda bwerekana ko curcumin ifasha mu kubivura. Ubushakashatsi buracyakorwa.
Kongera icyizere cyo kubaho. Hari inyigo yakozwe itangazwa muri 2004 yerekana ko tetrahydrocurcumin, ituruka kuri curcumin, ishobora gutuma icyizere cy’ubuzima cyiyongeraho 12%. Impamvu nuko icyinzari gifasha mu gusohora imyanda y’uburozi mu mubiri wacu bityo bikaturinda indwara zitandura nka kanseri.
Kurwanya rubagimpande n’indwara zinyuranye z’imitsi. Ubushakashatsi bwakozwe mu 2006 kuri rubagimpande n’indwra y’imitsi bwagaragajeko icyinzari gifite muri cyo ubushobozi bwo kuvura indwara zifata mu ngingo harimo rubagimpande, indwara z’imitsi na goute. Aho kubyukira ku cyayi cyangwa ikawa, wanywa amazi avanzemo ifu y’icyinzari.
Kurwanya kanseri. Ubushakashatsi bwakozwe bwerekanye ko curcumi yifitemo ubushobozi bwo kubasha gutandukanya uturemangingo twiza n’udutera kanseri, nuko igatuma habaho kwishwanyaguza kwa twa tundi tubi, twatera kanseri. Kandi harimo n’ibindi binyabutabire bibuza ikorwa rya nitrosamine na aflatoxin, byose bizwiho gutera kanseri.
Ubuzima bw ’umutima. Ubushakashatsi bwakozwe muri gashyantare 2008 bwerekanye ko curcumin iboneka mu cyinzari arinda ko umutima wabyimba mu buryo budasanzwe. Uko kubyimba kwawo bitera umuvuduko udasanzwe, n’izindi ndwara zinyuranye.
Kurwanya H.Pylori. Nubwo ubushakashatsi bugikorwa ariko byaragaragaye ko icyinzari kiza ku mwanya wa mbere mu bimera birwanya bagiteri ya Helicobacter pylori, izwiho gutera ibisebe mu gifu na kanseri y’igifu. Ibindi bimera byabonywe ni kumino (cumin), tangawizi.
Ibisebe byo mu mara. Mu nkuru yasohotse mu Ukuboza 2006, herekanywe ko curcumin yo mu cyinzari ifasha mu kurinda kongera kurwara ibisebe mu gifu, iyo wigeze kubirwara bigakira. Akenshi kurwara ibisebe mu mara birangwa no kuribwa mu nda, no kunanuka bidasanzwe.
Gufasha amaso kureba neza. Indwara yitwa cataracte, ni indwara itera abasaza ubuhumyi. Hari indwara zifasha mu gutuma abasaza bahuma harimo diyabete n’umuvuduko udasanzwe w’amaraso.
Indwara yo kwibagirwa. Iyi ndwara yitwa Alzheimer’s disease, ikunze kwibasira abageze mu zabukuru, hamwe ashobora no kwibagirwa aho ataha, uwo bashakanye cyangwa abana yibyariye. Ubushakashatsi bwerekanye ko mu buhinde aho icyinzari kitajya kibura ku ifunguro, abasaza baho badapfa kurwara iyi ndwara. Ubushakashatsi buracyakorwa.
Source umuti


text:
Uwo mukobwa yabwiye inzego z’ibanze ko yabitewe n’umusore wamwizezaga ko bazabana akamutera inda ariko nyuma akamwigarika, amubwira ko atakwemeza neza ko uwo mwana ari uwe, agahitamo kuvanamo iyo nda umwana akamujunya mu musarane.
Uwo mwana ngo yari agajeje igihe cyo kuvuka nkuko ngo byemejwe n’abajyanama b’ubuzima bakurikiranye uwo mukobwa mu gihe cyose yari atwite, aho bemeje ko yashoboraga kuba afite amezi umunani cyangwa icyenda.
Umunyamabanga Nshingwabikorwa w’umurenge wa Nkungu, Nsenyiyumva Vincent de Paul yavuze ko bamenye ayo makuru ubwo bagezwagaho ikibazo n’umuryango w’uwo mukobwa bataka ko bamubuze ku Cyumweru tariki ya 20 Ugushyingo 2016.
Nsengiyumva yavuze ko batangiye kumushaka, ku wa Mbere bakaza kumubona akabaha amakuru atandukanye kuri icyo kibazo.
Umurambo w’urwo ruhinja wavanywe mu musarane urashyingurwa.
Nsengiyumva yagiriye ababyeyi kugaruka ku burere bw’abana babo kuko bashobora gushukwa cyangwa bakishuka, cyane babitewe n’igihe bagezemo.
Bibukijwe kandi ko mu gihe umukobwa yatwaye inda itifuzwa bagomba kumufasha, ntibamubwire nabi, ahubwo bakamufasha kwiyakira kugeza abyaye kuko nyuma yaho ubuzima bukomeza.


text:
Bugesera: Local leaders urged to address citizens’ concerns
As part of several activities organized during the Governance month in Rwanda which kicked off on 13th December last year, Bugesera district Mayor Louis Rwagaju held a meeting with grassroot leaders from village More...
Bugesera: Abayobozi b’imidugudu n’umurenge barasabwa kwihutisha gukemura ibibazo by’abaturage
Muri hahunda y’ukwezi kwahariwe imiyoborere myiza no gukemura ibibazo by’abaturage, tariki 3 mutarama 2011, umuyobozi w’akarere ka Bugesera Rwagaju Louis yagiranye ibiganiro n’abayobozi More...
Kamonyi: Abagabo barakangurirwa kubahiriza gahunda yo kuringaniza urubyaro mu ngo zabo
Ibyo ni ibyatangajwe n’umunyamabanga Nshingwabikorwa w’umurenge wa Gacurabwenge Umugiraneza Martha, mu muhango wo gusezeranya imiryango 102 yabanaga mu buryo butemewe n’amategeko. Iyo More...


text:
abayobozi bumugi niba kuyobora bibananiye nibegure kuko ntacyo bamaze.Izo ngegera zikomeza kuduhohotera bakazihorera,ariko ntacyo ziri ku isi zizabona.
Mwe mupfa kuvuga gusa, iyaba mwari muziko ahubwo uwufite umugambi wo gukomeza guharabika DASSO afite uwo bizafata cg se ababyihishe inyuma, kko bimaze kugaragara ko abo bose bivugwa nta DASSO yigeze ibakubita kko nababakubise bagenda bamenyekana, urugero: umuzunguzayi wa nyabugogo yakubiswe nabashinzwe isuku muri company yitwa Agruni, uwagiporoso akubitwa numu security wa RFTC nibindi mutazi! abanyamakuru babeshwa byinshi kko akenshi DASSO nibo bahita bahagaragara nkabahosha cg batabaye maze inshuti zabazunguza nabandi babifitemo inyungu bakagoreka indimi kuko badashaka kwicara bikanga abashinzwe gukumira ibibi baba barimo! nge narabyiboneye ntahazagire uwongera kubabeshyera kko hari ikigamijwe kubarwanya DASSo!
Izo nterahamwe muzaba mureba akazo
ese dasso yatojwe gukubita gusa???? Reta nitabare izo nzira karengane
aba dasso bakora amafuti arenze ayabazunguzayi nukuri. u muntu ukubitwa akagera aho aba intere iyo bamufunga bakareka kumuhohotera??? reta nigire icyo ikora kko inkoni zakwica abazunguzayi .
dasso bayikureho irakabije. wagira ngo ntibazi icyo bakora
leta nigire icyikora kuko ibibintu ntibisobanutse. abakene aho kwicwa ninzara bazicwa na DASSO pe! gusa buri ruhande nirukurikize amategeko,ntawe uhutajwe.


text:
Ubwicanyi na gatanya bizaganirwaho mu giterane cy’umuryango
Hirya no hino mu gihugu havugwa amakimbirane mu bashakanye ndetse rimwe na rimwe akabyara ubwicanyi cyangwa gutandukana burundu, ibigira uruhare mu gusenyuka kw’imiryango cyane muri iki gihe.
Kuba gatanya zigenda zifata indi ntera mu Rwanda ni ikibazo gihangayikishije n’abanyamadini kuko iyo ingo zisenyutse n’itorero riba ryasenyutse.
Mu mwaka wa 2015 imibare yo mu rukiko rw’ibanze rwa Kacyiru igaragaza ko hakiriwe amadosiye 191 asaba ubutane, na ho 69 akaba yarakiriwe mu mezi atatu ya mbere y’umwaka wa 2016.
Bene ibyo bibazo hamwe n’ibindi bituma abagize umuryango babaho batishimye, iyi ikaba imwe mu ngingo zigiye kuganirwaho mu giterane cy’iminsi umunani cyateguwe n’Itorero Evangelical Restoration Church rya Kimisagara.
Nubwo bene ibi biterane byibanda ku muryango bisanzwe bibaho buri mwaka, icy’uyu mwaka wa 2016 gifite insanganyamatsiko igiri iti « Tanga Igitambo Kugira ngo Umuryango wawe Uhinduke” » kizibanda ku ijambo riboneka muri Yeremiya 5:1.
Ubuyobozi bw’Itorero ari na bwo bwanateguye iki giterane bwavuze ko buri wese mu muryango akwiye kuba yagira ikintu areka bikaba nk’igitambo ku muryango we kugira ngo ugire amahoro n’umutuzo.
Mu nyandiko bwashyize ahagaragara igira iti “Turasha kwereka abagize umuryango uburyo abashakanye bashobora kugira uruhare mu kurwanya umwuka wo gutandukana,ndetse bakanabirwanya mu baturanyi kuko birahangayikishije kandi bituma abana babura uburere n’abatandukanye bakabaho mu gahinda”.
Ikindi iki giterane cy’umuryango kizibandaho, ni ukwigisha abagize umuryango uburyo bwo gucunga umutungo kuko iyo ucunzwe nabi na byo bikurura umwiryane.
Icyo giterane kizatangira tariki ya 14 kirangire tariki ya 21 Kanama 2016 ku rusengero Restoration Church rwa Kimisagara.
Guhera saa munani kugeza saa kumi n’imwe n’igice hazajya hakorwa ibiganiro mu matsinda, naho guhera saa kumi n’imwe n’igice kugeza saa mbili za nijoro habeho igiterane cy’ububyutse, hakaba haratumiwe abavugabutumwa batandukanye ndetse n’impuguke mu by’imibanire y’abashakanye.
Biteganyijwe ko abana, urubyiruko, abasore n’inkumi nabo bazaganirizwa mu matsinda yabo kuko bari mu bagize umuryango.
Iki giterane kije gikurikira icyabaye mu mwaka wa 2015 cyari gifite insanganyamatsiko igira iti“Rinda Urugo rwawe » ndetse n’icyo mu mwaka wa 2013 cyiswe « Imfatiro z’urugo ku bashakanye»
Igihe.com


text:
YANSUYE YIZEYEKO MWEMERERA TUKARYAMANA SINABIKORA.
Uwo mukobwa twamenyanye bwa mbere mu byumweru bibiri bishize, ubwo nari nagiye mu isabukuru y'umwe mu bakozi nyobora. Yari umwe mu batumiwe mu kwizihiza ibirori
Yaje yambaye neza kubuyo namubonye mva mu byanjye ntangira kumupangaho imishinga.
Nagize amahirwe uwari wadutumiye atuma tumenyana, turaganira, turishima, duhana nimero za telephone. Bucyeye umukobwa yarampamagaye ansaba ko twabonana mubwira ko ndi kukazi ashobora kuza kuhandeba arabyanga ambwira ko tuzabonana undi munsi. Muri iyo minsi yakomeje ampamagara mbura umwanya. Ejo rero nibwo yampamagaye mubwira ko noneho mfite umwanya ambwira ko ari buze kunsura mu rugo ariko yabanje kumbaza niba mba njyenyine ndikiriza. Yaraje nkimukubita amaso ndumirwa bitewe nuko yaje kunsura yambaye akajipo kagufi cyane. Yarinjiye muha karibu aricara. Uko twaganiraga niko yagendaga azamura ka kajipo yaje yambaye bigera naho agakuramo arangije arahindukira arandeba araseka, arambwira ngo: "nonese ko ntacyo uvuga?" Nahise nzamura Bibiliya ndasenga cyane kugira ngo Imana inshoboze. Imana yaranshoboje mbinyuramo kandi nawe mugira inama yuko ibyo yashatse gukora atazabyongera kuko bidahesha Imana icyubahiro.
YANSUYE YIZEYEKO MWEMERERA TUKARYAMANA SINABIKORA.
YANSUYE YIZEYEKO MWEMERERA TUKARYAMANA SINABIKORA.


text:
Ibyo abanyarwanda bamaze kugeraho byose,babikesha imiyoborere myiza ya Leta y’ubumwe.
Aya ni amwe mu magambo yavuzwe n’umwe mubayobozi bakuru b’inteko ishinga amategeko, umutwe w’abadepite ,honorable Kalisa Evaliste, kuri uyu wa kabiri tariki ya 22/1/2013,ubwo yari mu muhango wo gutangiza icyumweru cy’imiyoborere myiza mu murenge wa Cyungo ho mu karere ka Rulindo.
Visi Prezida w’inteko ishinga amategeko umutwe w’abadepite, wari n’umuyobozi mukuru muri ibi birori, yabwiye abanya Rulindo ko ibyiza byose bamaze kugeraho babikesha ubuyobozi bwiza buhagarariwe na nyakubahwa Paul Kagame.
Yagize ati â€Abanya Rulindo, kimwe n’abanyarwanda bose muri rusange ,ibyiza leta y’ubumwe imaze kubagezaho murabizi mwese. Ibyo byose muzi ko tubikesha ubuyobozi bwiza budahwema kudutekerereza ibiduteza imbere.Namwe rero mugomba kugira umuco wo kwigira bityo mukiteza imbere mwebwe ubwanyuâ€
Karisa Evaliste yakomeje avuga ko imiyoborere myiza idshobora kugerwaho mu gihe nta  bufatanye bubayeho hagati y’’abayobozi ndetse n’abaturage.
Aha akaba yashimiye umuyobozi w’akarere ka Rulindo Kangwagye Justus, ku gikorwa akunze kugaragariza abo ayobora abasura mu mirenge yabo ,no mu  ngo zabo aho batuye.
Kalisa Evaliste,akaba yaboneyeho no gusaba abandi bayobozi bafatanije mu buyobozi mu nzego zitandukanye z’akarere ka Rulindo,gufatanya n’uyu muyobozi muri gahunda nziza yihaye yo kwegera abaturage, mu rwego rwo kunoza imiyoborere myiza.
Yagize atiâ€Imiyoborere myiza igaragarira mu buryo umuyobozi abana n’abo ayobora.Ndashima cyane umuyobozi w’aka karere muri gahunda nziza agira yo kwegera abaturage mu ngo zabo,abegera bakaganira bashakira hamwe icyateza igihugu imbere.â€
Atiâ€Ndasaba ko abayobozi mwese mukorera mu karere ka Rulindo mu nzego zitandukanye ,mwamwegera mukamwigiraho,bityo imiyoborere myiza ikarushaho kugenda neza dore  ko ari nabwo twakwihuta mu iterambere.â€
Gutangiza ukwezi kw’imiyoborere myiza mu karere ka Rulindo bikaba byabereye mu murenge wa Cyungo.
Ibi birori kandi bikaba byari bihuje ibindi bikorwa ,birimo gutangiza ibikorwa by’ Itorero ku Rugerero, kwizihiza isabukuru y’imyaka 10 ikigega gifasha uturere mu iterambere kimaze kivutse, no gutangiza ibikorwa byo kurwanya ubwandu bushya bwa virus itera SIDA mu Muryango Nyarwanda.
Muri ibi birori abanyaRulindo bakaba basususrutse babifashijwemo n’umuhanzi Senderi.


text:
Abahanga bagaragaje impamvu zinyuranye zituma umuntu ashobora kuryama akabura ibitotsi, harimo umunaniro yatewe n’akazi, ibitekerezo bimuhangayikishije, n’ibindi.
Urubuga rwa interineti rwa www.journaldesfemmes.com, rukaba rwaratangaje ibintu 5 umuntu yakora kugira ngo yirinde icyo kibazo.
1.Kumenyera isaha yo kuryama: Iyo umuntu afashe isaha azajya aryamiraho buri joro, bimufasha gusinzira neza kuko bimujya mu mutwe ko ari umwanya wo kuruhuka.
2.Gufata indyo yoroheje: Mu ijoro si byiza ko umuntu aremereza igifu, ahubwo aba akwiye kurya imbuto, imboga, akanywa amata n’ibindi bitabangamia urwungano ngogozi mu gihe aryamye.
3.Gukora imyitozo ngororangingo: Mu gihe umuntu atashye cyangwa yiriranywe umunaniro, aba akwiye gushaka umwanya akananura umubiri kugira ngo zimwe mu ngingo ziruhuke, iyo abirangije aroga ubundi agafata ifunguro rya n’ijoro, bityo bigatuma asinzira neza.
4.Kwirinda ibiyobyabwenge: Itabi n’inzoga ntibituma umuntu asinzira neza. Ariko hari n’ibindi binyobwa nk’ikawa bituma ibitotsi bibura, mu gihe umuntu akeneye kuruhuka bihagije, akwiye kubyirinda n’ijoro.
5.Kwirinda urusaku n’urumuri: Mu gihe umuntu aryamye aba akwiye kuba ahantu hatuje kandi hijimye cyangwa hari urumuri ruke, ibi bituma yiyumva ko ari umwanya wo kuruhuka.
Uretse ibyo bintu bitanu by’ingenzi umuntu yakora kugira ngo abone ibitotsi n’ijoro, hari no kuba yakoga amazi y’akazuyazi mbere yo kuryama, kumva umuziki utuje, kwirinda kureba filimi zimara umwanya munini, n’ibindi.
Ibintu 5 bifasha umuntu gusinzira neza
Abahanga bagaragaje impamvu zinyuranye zituma umuntu ashobora kuryama akabura ibitotsi, harimo umunaniro yatewe n’akazi, ibitekerezo bimuhangayikishije, n’ibindi.


text:
Urwenya: ”Namusinyiye cheque”
”Namusinyiye cheque”
Umugabo w'umukire yarwaye indwara idakira hashize igihe abona ko igihe cyo kujya iwabo wa twese kegereje niko kubwira umugore we ati" mugore nkunda,ndabona igihe cyanjye cyegereje none nagirango ngusabe ikintu kimwe, dore twakoreye amafaranga menshi ashoboka none ndagira ngo nimpfa uzampambane amadorari 500.
"Umugore arabyemera ati “nzabikora rwose, $500 gusa!!” Umugabo arangije abwira inshuti ye ati"umugore wanjye yanyemereye ko nimpfa azampambana $500,none nagirango uzandebere ko azabikora" Mushuti we aramwemerera.
Bukeye umugabo yitaba Imana imihango yo gushyingura irakorwa irarangira.Nuko ya nshuti ya nyakwigendera yegera umugore we imubaza nimba isezerano yahaye umugabo we ko azamuhambana $500 yarisohoje?Umugore ati"Yoo nabikoze rwose!! Namusinyiye cheque"!!!!!!
Shyiraho Igitekerezo!
Subscribe to: Post Comments (Atom)


text:
ven.
07
janv.
2011
ISOMO RYA MBERE
Isomo ryo mu ibaruwa ya mbere ya Mutagatifu Yohani lntumwa.(Yh 5. 5-13)
Nkoramutima zanjye, 5ni nde utsinda isi atari uwemera ko Yezu ari Umwana w’lmana? 6Uwo nyine ni We waje ku bw’amazi n’amaraso, aba Yezu Kristu. Yaje atari ku bw’amazi yonyine, ahubwo ku bw’amazi n’amaraso; ni Roho ubihamya, kuko uwo Roho nyine ari ukuri. 7Ubwo rero hari ibintu bitatu byo kubihamya: 8Roho, amazi n’amaraso, kandi byose uko ari bitatu birahuje. 9Niba twakira ubuhamya bw’ abantu, ubuhamya bw’lmana bwo burushijeho, kuko ari ubuhamya lmana yatanze ku Mwana wayo. 10Uwemera Umwana w’Imana aba yakiriye muri we ubwo buhamya. Naho utemera Imana aba ayigize umubeshyi, kuko atemera bwa buhamya Imana yatanze ku Mwana wayo. 11Dore rero ubwo buhamya: Imana yaduhaye ubugingo buhoraho, kandi ubwo bugingo buri mu Mwana wayo. 12Ufite Mwana, aba ante ubugingo; naho udafite Umwana w’lmana, nta bugingo aba afite. 13Nabandikiye ibyo byose kugira ngo mwebwe, abemera Umwana w’Imana, mumenye ko mufite ubugingo buhoraho.
ZABURI (Zab 147 (146-147),12-13,14-15,19-20)
Inyik/ Siyoni, singiza lmana yawe!
Yeruzalemu, amamaza Uhoraho,
Siyoni, singiza Imana yawe!
Kuko yakajije ibihindizo by’amarembo yawe,
agaha umugisha abana bawe bagutuyemo.
Yasakaje amahoro mu bwatsi bwawe,
Aguhaza inkongote y’ingano zeze neza.
Yoherereza amategeko ye ku isi,
Ijambo rye rikihuta bitangaje.
Amenyesha bene Yakobo ijambo rye,
agatangariza lsraheli amategeko ye.
Nta yandi mahanga yigeze agenzereza atyo,
Ngo ayamenyeshe amateka ye.
IBANGONDIRIMBO RIBANZIRIZA IVANJILI (Mt4,23)
Alleluya Alleluya.
Yezu yatangazaga lnkuru Nziza y’lngoma,
agakiza icyitwa indwara n’ubumuga cyose muri rubanda.
Alleluya.
IVANJILI
+ Amagambo yo mu Ivanji1i ntagatifu uko yanditswe na Luka (Lk5,12-16)
12Muri icyo gihe, Yezu yari muri umwe mu migi, hatunguka umuntu wamazwe n’ibibembe. Abonye Yezu yikubita imbere ye, amwinginga agira ati « Nyagasani, Ubishatse wankiza. » 13Yezu arambura ikiganza, amukoraho avuga ati «Ndabishatse, kira.» Ako kanya ibibembe bye birakira. 14Nuko amubuza kugira uwo abibwira agira ati «Ahubwo genda wiyereke umuherezabitambo, kandi uture ibyo Musa yategetse abahumanuwe, maze bibabere icyemezo cy’uko wakize.» 15Barushaho kumuvuga cyane, bituma abantu benshi bashikira kumwumva no gukizwa indwara zabo. 16We ariko akanyuzamo akajya ahiherereye, agasenga.